EPS I privatizacija\ndobro ili ne da.....???????\nbude u drzavnom vlasnistvu\nmanjim delom privatizovan\nvecim delom privatizovan\nNaslov: EPS I privatizacija 12/17/2010, 22:24\nGeneralni direktor Elektroprivrede Srbije (EPS) Dragomir Marković izjavio je da bi privatizaciju tog javnog preduzeća trebalo obaviti kroz dokapitalizaciju.\nUčestvujući u diskusiji na Kopaonik biznis forumu, Marković je rekao da strateški projekti izgradnje termoelektrana, koje je pokrenuo EPS, mogu da se iskoriste za dokapitalizaciju te firme.\nMarković je izjavio da je ta kompanija svojim investicionim planom do polovine iduće decenije predvidela ulaganja veća od devet milijardi evra.\nMarković je rekao da su izvori tih sredstva raznovrsni i da će oko 3,5 milijarde evra biti osigurano iz vlastitih sredstva EPS - a.\nStrateški partneri obezbediće, prema rečima Markovića, oko dva milijarde evra, a iz kreditnih zaduženja biće pribavljeno više od tri milijarde evra.\nRealizacija navedenog investicionog programa do 2015. omogućiće EPS - u održiv nivo razvoja, istakao je Marković i dodao da će kompanija uložiti oko milijardu evra u ekološke projekte.\nOn je podsetio da su u periodu od 2008. do 2015. godine predviđene investicije, između ostalog, u revitalizaciju termoenergetskih postrojenja , velike projekte u rudarskom sektoru, modernizaciju hidroelektrana, a takođe i obnovljive izvore energije.\nMarković je naglasio da privatizacija EPS-a zavisi, pre svega, od političkog stava vlasnika kompanije, odnosno države Srbije.\nOn je naveo i da je u 2009. godini počelo restrukturiranje tog javnog preduzeća kroz donošenje strategije čije je cilj unapređenje konkurentnosti.\nOve godine, dodao je Marković, očekuje se transformacija EPS-a u akcionarsko društvo.\nI predsednik Vlade Srbije Mirko Cvetković izjavio je krajem prošle godine za Ekonomist magazin da neće biti klasične privatizacije Javnog preduzeća Elektroprivrede Srbije (EPS).\n"EPS će u određenom smislu biti privatizovan i to u nekoliko faza, da bismo izbegli neke greške koje su pojedine zemlje napravile", rekao je on.\nSavetnik premijera Srbije, Jurij Bajec, takođe je rekao da država ne sme da se odrekne svog kontrolnog paketa u Elektroprivredi Srbije, ali ni da dozvoli da razvojna pitanja kompanije postanu plod političkog odlučivanja.\nBajec je u prošlogodišnjem intervjuu Politici naglasio da više niko ozbiljan ne govori o potpunoj prodaji EPS, ali je naglasio da to znači da ne treba da se odustane do započete transformacije te kompanije.\n"Tom poslu ne može se prići kao da je u pitanju obična fabrika cipela, jer EPS je nacionalni resurs, sa direktnom i još većom posrednom koristi za celu zajednicu, naglasio je on.\nElektroprivreda Srbije pokrenula je tendere za izgradnju dve nove termoelektrane - Nikola Tesla B3 i Kolubara B, a sa partnerima iz Kine je dogovorena modernizacija i izgradnja novog bloka termoelektrane u Kostolcu.\nNaslov: Re: EPS I privatizacija 1/19/2011, 09:05\nĆirić: Neće biti privatizacije velikih i strateški važnih državnih sistema\nEPS i Srbijagas ostaju državni\nDržavni sekretar za privredu i privatizaciju Srbije Nebojša Ćirić izjavio je juče da Elektroprireda Srbije (EPS) neće biti privatizovana jer je to veliki, strateški važan sistem.\n"Privatizacje EPS u mandatu ove vlade neće biti. Ono što smo rekli da je potrebno unapređivanje i podizanje kapaciteta EPS uz saradnju sa strateškim partnerima", kazao je on novinarima na Ekonomskom forumu Juromani u Beču.\nĆirić je naveo da su raspisani tenderi za nove termoelektrane gde će EPS uložiti zemljište i određena prava, a strani investitor će napraviti nove termoelektrane.\nKako je istakao, takva saradnja sa strateškim partnerima za EPS je moguća, ali ne i privatizacija u "originalnom smislu".\nĆirić je kazao i da ne veruje da će doći do privatizacije Srbijagasa, pošto se radi se o "osetljivoj oblasti i specifičnoj delatnosti distribucije gasa".\nPrema njegovim rečima, realnije je da Srbijagas za određene projekte, kao što je to na primer sa skladištem gasa "Banatski dvor", ulaže zajedno sa strateškim partnerima.\n"Kao i u slučaju EPS-a, ne vidim da će doći do pune privatizacije Srbijagasa", kazao je Ćirić.\nOn je naveo i da je u Srbiji pooštrena kontrola privatizacija, zbog čega se raskidaju ugovori s kupcima koji ne ispunjavaju obeveze, ali je kazao da ne postoji proces "podržavljenja".\n"Bilo je nekoliko slučajeva gde je država na insistiranje privatnih vlasnika preuzela vlasništvo firmi, kao u Zastavi elektro iz Rače i Bratstvu iz Subotice, ali je bila ideja da se nađu strateški partneri i pokrene proizvodnja, što smo i uspeli", kazao je Ćirić.\nOn je naveo da se u 2011. godini očekuje završetak privatizacije Telekoma Srbije i da se obezbedi odgovarajući strateški partner koji će moći da se izbori sa sve većom konkurencijom i na tržištu Srbije i na tržištu regiona.\nEkonomski forum Juromani o investicijama, finansijama i privredi u Centralnoj i Istočnoj Evropi, održava se i danas, uz učešće oko 1.000 zvaničnika, investitora, bankara i privrednika iz Evrope.\nGlavne teme ovogodišnjeg foruma su fiskalni trendovi i monetarna politika u regionu i procene dokle se stiglo u ekonomskom oporavku. Učesnici Juromani foruma o Centralnoj i Istočnoj Evropi razmatraće stanje u bankarskom sistemu i trend rasta zaduživanja država. Beta


Serija Mrtav za mene - Dead to Me: Bukvalno ćete je gutati! (VIDEO)\nSerija "Mrtav za mene" (Dead to Me) će vas sigurno opustiti i zabaviti i bukvalno ćete je gutati. Možda će ..\nSmuvali se Vladimir Tomović i Sara Reljić?! Evo šta ona kaže o tome!\nSmuvali se Vladimir Tomović i Sara Reljić?! Evo šta ona kaže o tome, a priča je podgrejana zbog Sarine posete Crnoj ..


Nagrade „Kočićevo pero“ i Kočićeva knjiga Ristu Lazarovu - MediaSfera\nPoznati makedonski pesnik Risto Lazarov ovogodišnji je dobitnik Nagrada „Kočićevo pero“ za zimu 2019. godine i Nagrade „Kočićeva knjiga“ za celokupno književno stvaralaštvo. Odluku o nagradi jednoglasno je doneo žiri u sastavu: Nikola Vukolić (predsednik), Miljenko Jergović i Mladen Vesković. Nagrade se dodeljuju, ističe se u saopštenju žirija, „za visoka dostignuća u savremenoj književnosti i odanost ljepoti Kočićeve misli i riječi“. Nagrade „Kočićevo pero“ i „Kočićeva knjiga“ dodeljuje Zadužbina „Petar Kočić“ Banja Luka – Beograd.\nTagoviKočićeva knjiga Kočićevo pero nagrada Risto Lazarov\nMadlenianum: Premijera operete „Vesela udovica“ 13. februara


ZAKON O ZAŠTITI OD JONIZUJUĆEG ZRAČENJA I O NUKLEARNOJ SIGURNOSTI: Rok za uklanjanje radioaktivnih gromobrana istekao je 2014. godine\nNakon tragedije u Aleksandrovcu, kada su u udaru groma poginule dve devojčice, meteorolozi tvrde da bi trebalo pokrenuti policijsku istragu i utvrditi kako se to moglo dogoditi na ulici.\nMeteorolog Časlav Stanojević kaže da bi trebalo istražiti da li je Hala sportova, pored koje se tragedija desila, imala ispravan gromobran.\n"Da je zgrada, u čijoj blizini se dogodila nesreća, imala propisane i ispravne gromobrane, to se ne bi dogodilo. Nesreća je mogla da bude i veća da je u istom momentu iz hale izašlo više ljudi", ističe Stanojević, koji je radio nekoliko veštačenja prilikom udara groma.\nOva tragedija ponovo otvara priču o gromobranima na zgradama u gradovima, a Stanojević tvrdi da većina zgrada ima problematične gromobrane i da je pitanje ko, nakon gašenja preduzeća za gromobrane, kontroliše da li su oni ispravni i kako su postavljeni.\nStari gromobrani, koji su mahom bili radioaktivni, skidani su sa zgrada, a savremeni ili nisu postavljeni ili ih niko ne kontroliše. Stanojević objašnjava da savremeni gromobrani, zahvaljujući svojoj konstrukciji, navode grom, odnosno električno pražnjenje na sebe i na taj način štite prostor u prečniku 400 metara.\nRok za uklanjanje zaostalih radioaktivnih gromobrana s objekata i preduzeća u Srbiji, a koji je propisan Zakonom o zaštiti od jonizujućeg zračenja i o nuklearnoj sigurnosti ("Sl. glasnik RS", br. 36/2009 i 93/2012) istekao je pre dve godine. Međutim, i pored petogodišnjeg roka, koji je bio na raspolaganju ustanovama i preduzećima u Srbiji da to učine, štetni gromobrani nisu svuda uklonjeni. Naime, osamdesetih i devedesetih godina u Srbiji je bilo ugrađeno oko 4.000 radioaktivnih gromobrana. Vremenom su skidani, ali ih je ostalo još 740. Direktor Agencije za zaštitu od jonizujućeg zračenja i nuklearnu sigurnost Srbije Slađan Veselinov je još prošle godine rekao da se neuklonjeni gromobrani nalaze svuda oko nas. Ipak, rekao je da oni nisu opasni dok god stoje kako treba, već to postaju samo ukoliko se nagnu, padnu ili ih neko neovlašćeno ukloni. On je na osnovu tada obrađenih podataka, rekao da zaostalih radioaktivnih gromobrana nema u Vrbasu, Žablju, Sremskim Karlovcima i Pećincima, ali da ih ima u Zrenjaninu 19, kao i u Pančevu 35.\nVeć nekoliko godina, inženjer Bogoljub Milinović iz Novog Sada, koji je 30 godina radio u preduzeću koje je prethodnih decenija bilo angažovano na postavljanju gromobrana, od gradske vlasti traži uklanjanje preostalih 49 radioaktivnih gromobrana u Novom Sadu. On tvrdi da radioaktivni gromobrani postoje u blizini nekih škola, vrtića, fabrika, pa i porodilišta. Stručnjaci napominju da su radioaktivni gromobrani ranije bili postavljeni jer su bili jeftiniji od drugih vidova zaštite, a verovalo se i u njihovu efikasnost. Međutim, vremenom je došlo do drugačijeg zaključka.\nDa bi se pronašlo konačno rešenje za preostale radioaktivne gromobrane nedostaje novac - deo uz pomoć države, a deo uz pomoć novca iz donacije. Za uklanjanje preostalih gromobrana bila su zaduženja komunalna preduzeća, ali i skupštine stanara, koji su u svojstvu pravnih lica. I jedni i drugi su tvrdili da posao ne mogu da obave zbog visoke cene. Naime, za skidanje, skladištenje starog gromobrana i zamenu novim treba oko 3.000 evra.\nIzvor: Vebsajt 021.rs, 28.07.2016.


Zvezdin jubilej sa Nemcima, neka bude za pamćenje! - Sportske.net\nZvezdin jubilej sa Nemcima, neka bude za pamćenje!\nFudbaleri Crvene zvezde pokušaće sutra protiv Kelna da ostvare prvu pobedu u Ligi Evrope, ali i da se revanširaju nemačkom klubu za eliminaciju pre skoro 28 godina.\nSve za Zvezdu - Milojević u Keln poveo i dvojicu "rovitih"!Nine "špijunirao" za Kijevljane, burek i jogurt su ključ?Vujadinov najveći blam - Rakija, povraćanje, Mirkina baka...Džajić pred Keln: "Da se ne zavaravamo, razlika u ligama je ogromna"Prethodnica poleće - Zvezdine legende podrška ekipi u Kelnu!\nZvezda će igrati u gostima u četvrtak od 19.00 na stadionu "Rajnenergija" u Kelnu.\nSrpski klub je u prvom kolu Grupe H Lige Evrope igrao nerešeno 1:1 na svom stadionu sa ekipom BATE Borisov, dok je Keln sa 3:1 poražen u Londonu od Arsenala.\nCrvena zvezda i Keln su se prethodni put sastali u dvomeču u sezoni 1989/90. u trećem kolu tadašnjeg Kupa UEFA, u kom je uspešniji bio nemački klub, koji je prošao dalje ukupnim rezultatom 3:2.\nKeln, koji je tada trenirao Kristof Daum, nadoknadio je poraz od 2:0 u Beogradu i u revanšu pobedom sa 3:0 eliminisao ekipu Dragoslava Šekularca.\nZvezda je sezonu kasnije postala šampion Evrope, a poslednji poraz do tog uspeha naneo joj je upravo Keln.\nKeln nema jak sastav kao te godine, kada su za nemački klub nastupali igrači poput Boda Ilgnera i Tomasa Heslera.\nEkipa koju sada vodi trener Peter Štuger, a za koju nastupa srpski fudbaler Miloš Jojić, ima veoma loš početak sezone, pošto je u nemačkoj Bundesligi poslednja na tabeli sa samo bodom, koji je osvojila u nedelju protiv Hanovera.\nCrvena zvezda je do sada 29 puta igrala protiv nemačkih klubova i ima skor od 12 pobeda, četiri remija i 13 poraza. Keln ima po dve pobede i poraza u duelima sa srpskim klubovima.\nKeln će igrati na svom stadionu u nekoj evropskoj utakmici prvi put još od 1992. godine, kada je pobedio Seltik sa 2:0 u prvom meču Kupa UEFA, ali je eliminisan posle poraza u revanšu sa 3:0.\nFudbalere Crvene zvezde čeka oko dva sata leta do Kelna, koji je od Beograda udaljen oko 1.200 kilometara. Ekspedicija vicešampiona Srbije kreće za Keln letom u 11:30 sa beogradskog aerodroma "Nikola Tesla".\nUtakmicu u Kelnu sudiće holandski arbitar Bas Nejhejs.


ODRŽAN SEMINAR NA TEMU "DETAŠMAN - SLANJE RADNIKA NA PRIVREMENI RAD U NEMAČKU"\nOko 1000 građevinskih radnika, stalno zaposlenih u srpskim firmama, moći će da bude upućeno na rad u Nemačku na osnovu ugovora između kompanija, a na bazi međudržavnog sporazuma.\nDa bi podstakla srpske građevinske firme da koriste prednosti detašmana i na tim osnovama sarađuju sa nemačkim kompanijama, Privredna komora Srbije i njeno Predstavništvo u Frankfurtu organizovali su edukativni seminar na temu "Detašman - slanje radnika na privremeni rad u Nemačku".\nOsim što će pokrenuti srpske građevinske firme, upućivanje radnika na nemačka gradilišta podići će njihov tehnološki nivo, a time i konkurentnost. "Radnici sa iskustvom rada na nemačkim gradilištima steći će informacije o novim tehnologijama u građevinarstvu i biće prednost za privlačenje investitora u ovaj sektor", rekao je na seminaru Viktor Kobjerski, sekretar Udruženja za građevinsku, industriju građevinskog materijala i stambenu privredu. Privredna komora Srbije nastoji da pruži što bolju edukaciju privrednicima jer do sada nisu imali dovoljno jasne smernice o zakonima koji uređuju ovaj vid poslovne saradnje. "Svaki detašman vezan za Nemačku može samo da odgovara našoj privredi", rekao je Kobjerski i podsetio da sada postoji mogućnost da na ovaj način u Nemačkoj bude uposleno oko 3500 radnika iz Srbije, od kojih oko 1000 u građevinarstvu.\nDetašman je poseban vid poslovne saradnje kada srpsko preduzeće izvodi radove u Nemačkoj na osnovu ugovora sklopljenog sa nekim nemačkim preduzećem. "Zakonodavnim okvirom, kojim se uređuje detašman, propisano je da preduzeće iz Srbije na rad u Nemačku može da uputi samo svoje stalno zaposlene radnike, a pojedinačni odlasci radnika nisu mogući. Da bi i preduzeća i radnici bili zaštićeni, detašman je uređen zakonima o radu i o zaštiti naših građana na radu u inostranstvu, kao i međudržavnim sporazumom sa Nemačkom", rekla je Jesenka Čvoro, iz Ministarstva za rad, zapošljavanje, boračka i socijalna pitanja. Ona je istakla da zaposleni koga je poslodavac uputio na rad u inostranstvo ostvaruje ista prava kao da radi u zemlji, osim ako u zemlji u koju je detaširan nisu predviđena veća prava, i ona tada imaju prednost.\nPrema Međudržavnom sporazumu, maksimalan baroj radnika koje Srbija može da detašira u Nemačku utvrđen je na 5000, a od toga 1500 u građevinarstvu. Radnik može provesti na radu dve godine (dva puta po devet meseci sa tri meseca pauze), što se u izuzetnom slučaju može produžiti za šest meseci, a najviše do tri godine, ako radnik radi samo na jednom gradilištu.\nNa seminaru su učestvovali i privrednici srpskog porekla koji posluju u Nemačkoj, Smiljan Popović iz firme Delta Konstruktion, Lazar Janković iz firme O&H i Goran Petrašinović, asistent na Univerzitetu u Majncu. Oni su govorili o nemačkim propisima i procedurama, troškovima dobijanja radnih dozvola, ceni radne snage, kao i o konkretnim predlozima za dobijanje poslova. Privrednici su izneli i mnoge konkretne probleme sa kojima se suočavaju u praksi.\nIzvor: Vebsajt Privredne komore Srbije, 4.8.2014.


Vizija razvoja kulture u Šapcu - Glas Podrinja\npredstavio plan aktivnosti\nVizija razvoja kulture u Šapcu\nU Narodnom muzeju Šabac na konferenciji za medije predstavljeni su dosadašnji rezultati rada, na promociji stalne postavke „Šabački vremeplov - baština za budućnost“ i Muzeja šabačkih Jevreja, kao i planovi za naredne projekte. Ministarstvo kulture i informisanja Republike Srbije podržalo je rad ove ustanove kulture i odobrilo 2.100.000 dinara za realizaciju multimedijalnih sadržaja u Muzeju šabačkih Jevreja, arheološko istraživanje lokaliteta u Desiću i konzervaciju predmeta iz stalne postavke. Za zaštitu, konzervaciju i restauraciju predmeta iz arheološke, etnološke i zbirke istorije umetnosti opredeljeno je 400 000 dinara. Muzej ne poseduje konzervatorsko odeljene i novac koji dobije od Ministarstva za restauraciju predmeta veoma je značajan. Nov sjaj dobiće dve umetničke slike iz stalne postavke, kao i četiri tekstilna predmeta iz etnološke.\nMinistrastvo je odoborilo 200.000 dinara za izložbu „Nemojte nas zaboraviti“, koja sadrži slike Riste Marjanovića, biće predstavljena u Parizu u Srpskom kulturnom centru. Gostovanjem u Francuskoj, Muzej će zaokružiti stogodišnjicu obležavanja od završetka Prvog svetskog rata.\nMuzej neguje tradicionalan koncept izlaganja i prezentacije umetničko-istorijskog nasleđa i baštine šabačkog kraja koji kombinuje sa savremenim načinom. O ovome svedoče i novine u predstavljanju nove stalne postavke posetiocima.\n- Po načinu izlaganja i muzejske prezentacije eksponata, ovo je jedinstven muzej u Srbiji. Prilikom posete drugim muzejima uvideli smo da je njihov rad zasnovan na tradicionalnim, klasičnim izlaganjima. Muzej savremene umetnosti je drugačije koncipiran, oni su kao i mi iskoristili prednosti savremenih tehnologija da predstave svoje eksponate na najbolji način. Kombinovanjem klasičnog načina izlaganja i multimedijalnih sredstava prezentacije postigli sasvim nov utisak i izgled. Postavka govori o istorijatu razvoja života na teritoriji grada Šapca i bliže okoline od praistorije pa sve do današnjih dana. Akcenat je na Malom Parizu, na zlatnom dobu grada u vreme Jevrema Obrenovića. Takođe, veoma zanimljiv deo postavke nosi naziv „Šarenica“, gde se najmlađi sugrađani mogu upoznati sa bogatom narodnom tradicijom našeg kraja i iz muzejske perspektive videti kako izgleda tradicionalni šabački vašar - navela je kustos istoričar Svetlanka Milutinović.\nDirektor Muzeja Marko Bingulac u svom obraćanju novinarima naglasio je da su vrata Muzeja uvek otvorena za sve one koji žele da saznaju više o istoriji grada Šapca, njegovom kulturnom bogatstvu i pogledaju bogatu zbirku predmeta iz postavke „Šabački vremeplov - baština za budućnost“.\n- Želimo da prezentujemo i približimo rad Muzeja i našu stalnu postavku sugrađanima, široj javnosti, kako u Srbiji, tako i u inostranstvu. Naš rad je veoma poznat i podržan od strane Ministarstva kulture, tako da smo i ove godine dobili značajna sredstva za naše projekte u iznosu od 2.400.000 dinara. Naš rad, kao i razvoj kulture u gradu bi bio nezamisliv, bez finansijske podrške Gradske uprave grada Šapca - istakao je Bingulac.


Vučin "ponosan" na uradjeno na jugu - JUGPRESS\nVučin “ponosan” na uradjeno na jugu\nPostavio: Jugpress 18 Oktobra, 2017\nPredsednik Srbije Aleksandar Vučić rekao je danas u Vlasotincu da je “ lično ponosan” na neke stvari koje su uradjene na jugu Srbije I dodao da se to odnosi na sedam fabrika koje su otvorene u Nišu.\nOn je najavio da će “uskoro” biti rešen problem Kuršumlijske i Lukovske banje I dodao da je “u planu “ izgradnja puta Niš – Priština .\nTo će dovesti do dolaska investitora u Toplicu. Žitorađe je, otvaranejm nove fabrike, bukvalno spašena, kao i Lebane , gde smo izgubili više hiljada ljudi za poslednjih dvadeset gosina”, rekao je Vučić.\nOn je najavio da će do maja meseca biti otvorena dva dela na Koridoru 10 .\n“Tražićemo u Leskovcu nove investitiore, u Vlasotincu, Crnoj Travi , čiji nma je opstanak jako važan jer se tadi o teritoriji prem granici sa Bugarskom I moraćemo sve da uradimo da tamo sačuvamo stanovništvo “, rekao je Vučić.\nOn je dodao I da je kao predsednik Vlade i predsednik Srbije “obišao više opština nego drugi političari za poslednjih 45 godina”.\nOn se bavio I , kako je rekao “navodima” da plate i penzije nisu povećane, već vraćene na prethodni nivo.\n“Kažu: kada povećate plate za 10 odsto da je to opet manje. Kako je to 450 evra manje od 359, ili kako je 409 evra manje nego 350 ili 330. Objasnite mi tu matematiku”, rekao je Vučić.\n“Mi koji pripadamo pristojnoj Srbiju, a to su vredni radnici, ali ne oni najgori đaci koji su sebe bez pokrića proglasili za elitu, mi ćemo uspeti jer sam ubeđen da ljudi poštuju rad”, rekao je Vučić u Vlasotincu .


"Ukus umetnosti" u Galeriji Matice srpske - biznis24.rs\nLjubitelji hrane, kuvanja i umetnosti imaće priliku da na osnovu sastojaka, koji se nalaze na nekoj od slika mrtve prirode, kreiraju ili se prisete nekog njihovog omiljenog recepta. Ovonedeljnu inspiraciju treba da pronađu na slici “Lukac”, dela autora Milana Konjovića.\nIdeja organizatora ovog izazova je da se ljubitelji umetnosti još bolje upoznaju sa nekim od najpoznatijih dela srpske likovne umetnosti.\n“Trenutno smo postavili sliku na društvenim mrežama Lukac karirane salvete, Milana Konjovića iz 50-ih godina, nadamo se koja će biti inspiracija našim korisnicima društvenih mreža da osmisle neke recepte koristeći sastojke sa ovog dela i podele sa nama u komentarima“, kaže kustoskinja Galerije Matice srpske Jelena Ognjanović.\n“Naravno pozivamo ih i da dodju u galeriju, da obiđu galeriju, da vide uživo slike a naravno da gledaju na društvenim mrežama galerije, a sve to da nekako ispunimo praznični duh atmosferom i da podstaknemo posetioce da posmatraju i uživaju u umetnosti”, napominje Jelena Ognjanović.\n[embedded content] Izazov će trajati do kraja zimskih praznika, a ljubitelji umetnosti će moći da svoju inspiraciju i iskustva podele na fejsbuk stranici ili instagram profilu Galerije Matice srpske.\nautora · dela · hrane · imaće · inspiraciju · koji · Konjovića Ideja · kreiraju · kuvanja · ljubitelji · Lukač · Milana · mrtve · nalaze · nekog · nekoj · njihovog · omiljenog · osnovu · ovonedeljnu · priliku · prirode · prisete · pronađu · recepta · sastojaka · slici · slika · treba · umetnosti\nSTO NAJ…privrednih društava u 2020. godini: EPS najprofitabilni ...\nEpidemijska situacija u predškolskoj ustanovi u Somboru stabilna\nGradonačelnik Radojičić na Forumu gradonačelnika evropskih i s ...


Kinezi grade fabriku guma, a nemaju studiju uticaja na životnu sredinu - Nova ekonomija\nKinezi grade fabriku guma, a nemaju s...\nKinezi grade fabriku guma, a nemaju studiju uticaja na životnu sredinu\nPokrajinski sekretarijat za urbanizam i zaštitu životne sredine, nakon intervencije Poverenika za informacije od javnog značaja, odgovorio je da mu nije podnet zahtev za davanje saglasnosti na studiju o proceni uticaja na životnu sredinu niti mu je dostavljena takva studija kineske kompanije za proizvodnju automobilskih guma "Šandong Linglong".\nKako je saopštila zrenjaninska organizacija Građanski preokret, prethodno su Ministarstvo za zaštitu životne sredine i Grad Zrenjanin saopštili da ne poseduju takvu studiju, da o njoj nisu odlučivali i da je nadležnost za to pokrajinska.\nPodseća se da su postavljanjem kamena temeljca 30. marta ove godine, u prisustvu predsednika Srbije Aleksandra Vučića, započeti radovi na izgradnji te fabrike, a najavljena je proizvodnja trinaest miliona automobilskih guma godišnje. Organizacija ističe i da je Kina najveći zagađivač vazduha na svetu.\nPodsećamo, kineska fabrika je od države besplatno dobila 96 hektara zemljišta u industrijskoj zoni, od kojeg bi Grad Zrenjanin na osnovu naplaćenih taksi, mogao da prihoduje najmanje pet miliona evra.\nKineski krediti od milijardu evra mimo domaćeg ...\nVolvo spremio na stotine otkaza – prvo „lete“ k...\n(VIDEO) Kinezi dobili njive A kategorije za fab...


Ministar finansija Siniša Mali obišao prodavnicu „3M“ u Barajevu koja je prva u Srbiji prešla na novi sistem eFiskalizacije - Beogradski Portal\nMinistar finansija Siniša Mali obišao prodavnicu „3M“ u Barajevu koja je prva u Srbiji prešla na novi sistem eFiskalizacije\nMinistar finansija Srbije Siniša Mali, predsednik GO Barajevo Slobodan Bata Adamović i direktorka Poreske uprave Srbije Dragana Marković obišli su juče prodavnicu „3M“ u Barajevu, koja je prva u Srbiji počela da primenjuje novi sistem eFiskalizacije. Nakon simbolične kupovine, Mali je proverio fiskalni račun skeniranjem QR koda na telefonu, a potom je sa direktorkom Poreske uprave i vlasnicom prodavnice Sonjom Nikolić zalepio nalepnicu na izlog, koja potvrđuje da je prodavnica eFiskalizovana, objavilo je ministarstvo.\nMali je podsetio da je stari sistem fiskalizacije bio na snazi od 2003. godine i da ga je zato zamenio novi „koji je jednostavniji, brži i efikasniji“.\n„Velike su koristi novog sistema. Osim što ide u korak sa novim tehnologijama, mnogo je efikasniji i fleksibilniji. Kao fiskalni uređaj možete da koristite i mobilni telefon i tablet. Idemo u korak sa digitalizacijom i razvojem tehnologije“, istakao je Mali.\nMinistar je napomenuo i da više nema potrebe za rezervnim papirnim rolnama, kao ni za plaćanjem godišnjih servisa fiskalnih kasa.\n„Za privredu je najvažnije to što se na ovaj način borimo efikasnije protiv nelojalne konkurencije. Svi koji rade u skladu sa zakonom neće imati problema, a s obzirom da ćemo kroz ovaj sistem olakšati rad Poreske uprave, to znači da ćemo biti efikasniji i u borbi protiv sive ekonomije, u borbi protiv onih koji ne rade u skladu sa zakonom“, rekao je on.\nKako je podsetio, prelazni period za primenu novog načina fiskalizacije traje do kraja aprila sledeće godine, a do sada je lokacije prijavilo oko 52.000 privrednih subjekata.\n„Pozivam sve fiskalne obveznike, celu privredu da što pre završi ovaj proces. Ovo privredu ne košta apsolutno ništa“, rekao je Mali.\nNaveo je da Vlada Srbije daje subvencije od 100 evra za svako prodajno mesto i 100 evra za svaki fiskalni uređaj kako bi bili pokriveni troškovi nove fiskalizacije.\nPrema njegovim rečima, očekuje se da će ukupan broj onih koji će koristiti novi sistem fiskalizacije biti oko 160.000 do 170.000, uključujući i nove obveznike fiskalizacije.\n„Kroz uvođenje novog sistema fiskalizacije, mi smo otvorili tržište fiskalnih uređaja. Sada je neuporedivo fleksibilnije, a i veliki broj mladih su u ovome videli šansu da naprave svoj proizvod“, kazao je on.\nOn je istakao i da se kroz sistem eFiskalizacije i sistem eFaktura gradi „neuporedivo atraktivnije, transparentnije privredno okruženje, čime jača privreda i stvaraju se osnovi za dalji i ubrzaniji rast srpske ekonomije“.\nDirektorka Poreske uprave Dragana Marković kazala je da je za tu instituciju novi sistem eFiskalizacije veoma značajan, jer će na kvalitetan način moči da se prati rad poreskih obveznika.\n„To znači da Poreska uprava u svakom momentu ima mogućnost da proveri svaki fiskalni račun, da proveri da li je dobro obračunat PDV. Sada kvalitetno možemo da pratimo rad poreskih obveznika, ali i da kontrolišemo one za koje postoji indicija, sumnja ili analiza rizika koja pokazuje da postoji mogućnost izbegavanja plaćanja poreza. Oni revnosni će imati manje kontrola“, zaključila je Marković.


0vaj pjevač je bio Marinina najveća ljubav, napisala mu je najljepše pjesme, a on je 0stavio zbog mlađih i ljepših žena\nMarina Tucaković je u regionu najpoznatiji tekstopisac od koje su došli neki od najvećih hitova ikada, dok ona u zadnjih godina ne radi baš puno je ima zdravstvene pr0bleme i prolazi kroz terapije koje je iscrpljuju.\nŠto se tiče njenog ljubavnog života, ona je tokom sedamdesetih godina bila u vezi sa jednim od najpoznatijih pjevača na jugoslovenskoj sceni Oliverom Mandićem, pa se o njihovoj vezi malo pričalo pored toga što su proveli zajedno četiri godine.\nU tom vremenu je jednom prilikom Oliver sam rekao da je Marina za njega napisala neke od njegovih najpoznatijih hitova, a kada je on dobio veliku popularnost, onda mu se život promijenio i prekinuo je sa Marinom kojoj nije bilo lako zbog toga.\nPored svega toga su oni nastavili svoju saradnju i nakon toga, pa je Marina napisala još mnogo njegovih pjesama, a Mandić je rekao da su oni ostali u dobrim odnosima i poslije toga jer Marina voli mnogo n0vac pa nije mogla to odbiti.\nSa druge strane kada se gleda, Marina je rekla da je sve to bilo veoma davno i da se mnogo toga ne sjeća kada je Oliver u pitanju.


Svaka gimnazija na teritoriji Beograda, sa izuzetkom Gimnazije u Mladenovcu, u ponedeljak je dobila dojavu o postavljenim eksplozivnim napravama u školama, kažu u Forumu beogradskih gimnazija.\nZbog toga će danas tri gimnazije prepodnevnu smenu početi onlajn, a to su Osma beogradska gimnazija, Gimnazija patrijarh Pavle i Dvanaesta beogradska gimnazija.\n- Ispostavilo se da su u svim školama koje su već pregledane, a to je većina, dojave bile lažne. Sada imamo ozbiljan problem koji može uticati na regularan završetak školske godine - rekao je za Tanjug Aleksandar Markov, predsednik Foruma beogradskih gimnazija.\nOn je naglasio, da kada je reč o merama, ne postoje mogućnosti da se primene neke posebne mere.\n- Uzmite za primer aerodrom koji ima pojačane i mere i bezbednosne procedure, pa svaki put kada se dojavi vrši se ozbiljna provera, tako da smo mi nemoćni u takvoj situaciji. Jedino što možemo je da postupamo u skladu sa uputstvima koje dobijamo. Zanimljivo je da ne dobijamo neko uputstvo Ministarstva prosvete, nego su to sada interna uputstva koja važe za svaku školu, odnosno u zavisnosti od toga sta je direktor predvideo u takvim kriznim situacijama i koji su modeli evakuacije - rekao je Markov.\nNA DOJAVE O PODMETNUTIM BOMBAMA OVO JE ČOVEK KOJI IZLAZI NA TEREN "Naši ljudi imaju naviku da diraju sve na šta naiđu na ulici, a bombi bude čak i u igračkama"\nOn je ukazao da ih je korona naučila da rade onlajn, tako da je većina škola odmah prebačena na taj model nastave i dodao da veruje da posebne nadoknade nastave neće biti.\n- Ministarstvo prosvete je dalo preporuke da bi se izbegle nastavne subote. Da li će to biti saživamnje gradiva ili dodavanje časova tokom radnih dana prepušteno je školama da se sa Školskom upravom dogovore. Ministarstvo prosvete i Školska uprava nemaju rešenje za ovu situaciju. Rešenje se mora tražiti o bezbedonosnih službi koje traže rešenje i način da se sve ovo prevaziđe, inače ulazimo u kritičan period što se škola tiče. Podsetiću vas da se u junu održava završni ispit, pa se što pre mora naći rešenje da se ovo reši - rekao je Markov.\nŠkola Nastava Gimnazije Onlajn Dojava o bombi\nDoneta PRVA ODLUKA o promenama na maloj maturi zbog dojava o bombi, evo kako će škole da se organizuju\nŠTA ĆE BITI SA MALOM MATUROM U SLUČAJU DOJAVE O BOMBI Đaci uvek moraju da se evakuišu, isto rešenje čeka sve škole u kojima se budu polagali završni ispiti\nNOVE DOJAVE O BOMBAMA Roditeljima osnovaca javljeno da ne dovode decu na nastavu, ALARM I U JEDNOM VRTIĆU\n18:23 Nakon burne reakcije javnosti UKLANJA SE SLOVO "Z" napisano na putanji prema Exitu\n18:22 DRAMA U ZEMUNU Gori štamparija u Save Kovačevića (VIDEO)\n18:21 Državljanka Češke povređena na Durmitoru, spasioci krenuli po nju


Potočari: Komemoracija žrtvama Srebrenice\nTanjug 11. jula 2020. 13:31\nPOTOČARI – U Potočarima je danas komemoracijom žrtvama obeleženo 25. godina od masakra nad muslimanima na području Srebrenice tokom poslednjeg rata u BiH.\nS obzirom na pandemiju korona virusa, brojni aktuelni I bivši šefovi država i vlada i međunarodnih i organizacija BiH obratili su se video porukama.\nPredsednica Udruženja Pokret majke enklave Srebrenica i Žepa Munira Subašić je pručila da „majke nikada neće posustati od progona zločinaca“, te dodala da je to njihovo „pravo I obaveza“.\nSubašić je poruci dala i akturelan ton, pa je predsednika Srbije Aleksandra Vučiha označila kao „najodgovornijeg“, jer, kako je navela, daje utočište zločincima u Srbiji.\nPredsednik Vučić je, inače, na današnji dan 2015. došao u Potočare da oda poštu žrtvama prošlog rata, a onda je brutalno napadnut kamenicama, a napadači na njega do danas nisu identifikovani I sankcionisani.\nBivši američki predsednik Bil Klinton, koji je svojevremeno boravio u Srebrenici, je rekao da je 11. juli “uznemirujući podsetnik svima na užasnu cenu, koju smo platili zbog dešavanja u prošlosti”.\nAmerički državni sekretar Majk Pompeo je rekao da su SAD “odigrale ključnu ulogu u zaustavljanju rata u Bosni i Hercegovini”, a da su administracija I lideri u poslednjih 25 godina revnosno radili na zaštiti sećanja na žrtve genocida, privođenje zločinaca pravdi i borbi za istinu”.\nPredsednik Francuske Emanuel Makron je kazao da “Srebrenica ostaje bolan simbol neuspeha međunarodne zajednice u pružanju zaštite civilima kada im je ta pomoć bila najpotrebnija”.\nTurski predsednik Erdogan je ocenio da je „Srebrenica jedna od najsraminih i najbolnijih stranica istorije“.\nBošnjački član Predsedništva BiH Sefik Džaferović je ustvrdio da “genocid nije sprečila ni Srbija, ni Evropska unija iako su to mogle”, a da se danas, umesto katarze I izvinjenja, kako je naveo, “isto onako planski i sistematski nastoji negirati genocid“.\nLider bošnjačke SDA Bakir Izetbegović je u svojoj poruci rekao da “međunarodna zajednica nije odbranila Srebrenicu pre 25 godina, ali da danas ima priliku da odbrani istinu koja se dovodi u pitanje”, te poručio da se pridružuje apelu da visoki predstavnik iskoristi bonska ovlašćenja I nametne zakon o ozabrani negiranja genocida.\nPapa Franja je konstatovao da “nažalost, mržnja koja je doprinela ovakvom krvoproliću i dalje je prečesto prisutna u različitim delovima sveta”, te da se nada da će je zameniti dela onih koji teže da izgrade bolju budućnost, svet mira za generacije koje dolaze kroz dijalog razumevanja i uvažavanja drugih”, a njegovu poruku pročitao je nadbiskup Luiđi Pezuto, apostolski nuncij u BiH.\nPovodom današnje komemoracije u Potočarima oglasio se I hrvatski predsednik Zoran Milanović ocenivši da se, kako je naveo, „genocid dogodio“, da ga „ne treba osporavati“ I da je „važno da se zna ko ga je počinio“.\nCrnogorski predsednik Milo Đukanović, kojeg su bošnjački lideri inače pozvali da ove godine dođe u Potočare, ali ga je u tome sprečila epidemija korona virusa, ocenio je da, kako je rekao, “ovaj strašni zločin nad bošnjačkim narodom i danas nameće ista pitanja. Zašto?” I istakao da je “ponosan što je Crna Gora bila prva država u regionu koja je pre 11 godina usvojila Deklaraciju o prihvatanju Rezolucije Evropskog Parlamenta o Srebrenici”.\nVisoki predstavnik u BiH Valentin Incko, na kojeg su Bošnjaci vršili pritisak da u skladu sa bonskim ovlašćenjima donese zakon o zabrani negiranja genocida, rekao je da “virus ne može da spreči okupljanje plemenitih srca da se danas sećaju i mole za žrtve”.\nSrpski političar, lider LDP-a Čedomir Jovanović, koji se nalazi u bolnici zbog zaraze korona virusom je na svojoj fejsbuk stranici napisao, između ostalog, da su “sudske presude Mladiću i Karadžiću mala uteh za majke” I da, kako je naveo, “ne postoje godine zatvora koje mogu nadoknaditi ijednu izgubljenu glavu…”.\nNakon službenog dela komemoracije, usledilo je polaganje cveća i verski program.\nInače sećanje na srebreničke žrtve se I ove godine, uprkos epidemiji korona virusa, obeležava nizom manifestacija u Federaciji BiH.


Bombaš samoubica na sreću detonirao eksploziv prerano – Nadlanu.com\nBombaš samoubica na sreću detonirao eksploziv prerano\nŠTOKHOLM, 13. decembra 2010. (Beta-AP) – Bombaš samoubica koji se razneo u Štokholmu nosio je tri paketa bombi i poslao je elektronskom poštom pretnje u vezi sa "džihadom", saopštilo je u ponedeljak Švedsko tužilaštvo.\nŠTOKHOLM, 13. decembra 2010. (Beta-AP) – Bombaš samoubica koji se razneo u Štokholmu nosio je tri paketa bombi i poslao je elektronskom poštom pretnje u vezi sa „džihadom“, saopštilo je u ponedeljak Švedsko tužilaštvo.\nTužilac Tomas Lindstrad identifikovao je bombaša samoubicu koji je izazvao eksploziju u subotu kao Tajmura Abdel Vahaba starog 28 godina, državljanina Švedske koji je živeo u Britaniji prethodnih 10 godina.\nU dve eksplozije u subotu u Štokholmu jedna osoba je poginula a dve su ranjene.\nOn je detonirao deo eksploziva greškom pre nego što je stigao do svog cilja rekao je tužilac. „Imao je tri paketa bombi i ne mislim da je nameravao samo da se digne u vazduh“ rekao je Lindstrand za Asošijejted pres.“ To je bila greška“.


U Vlasotincu održana akcija "Uzmi i ponesi" - Dnevnik Juga\nPočetna / DOGAĐAJI / U Vlasotincu održana akcija „Uzmi i ponesi“\nU Vlasotincu održana akcija „Uzmi i ponesi“\nIna Dendić 02/09/2019\tDOGAĐAJI, DRUŠTVO, Vlasotince Ostavi komentar\nAktiv žena Jedinstvene Srbije u Vlasotincu nastavio je sa organizovanjem humanitarnih aktivnosti. Tako je, u petak, 30. avgusta, u prostoriji stranke organizovana humanitarna akcija pod nazivom „Uzmi i ponesi“.\n„Ovo je još jedna u nizu akcija prikupljanja i podele očuvane polovne garderobe. Reč je o „Uzmi i ponesi“, koju su preduzimljive članice Jedinstvene Srbije sprovele za naše sugrađane. Akcija traje već nekoliko dana, a interesovanje građana je veliko. S obzirom da je početak školske godine najviše su donirani školski kompleti, knjige, bojice, rančevi. Prostorije stranke su ispunjene i garderobom za trudnice, dečjim igračkama, bebi kompletima, dečjom obućom. Podela će biti organizovana i narednih dana, a svi kojima je ovakva vrsta pomoći neophodna mogu da dođu i izaberu ono što im je potrebno. Ljudi nam dolaze nepoverljivo jer ne mogu da veruju da još uvek postoji neko ko će im darivati od srca. Zato će ovakve akcije biti kontinuirane, a pred zimu organizovaćemo podelu zimske odeće i obuće, ćebad, jorgane“, istakla je Žaklina Stefanović, predsednica Aktiva žena Jedinstvene Srbije u Vlasotincu, dodavši da joj je drago da su se za „Uzmi i ponesi“ interesovali i meštani Crne Trave.\nOvom prilikom članice vlasotinačkog Aktiva žena su poručile: Verujemo da svako od nas može da oplemeni svoje vreme i da uz jedan mali korak učini svoj svet i svet drugih mnogo bogatijim.\nPrethodni U Leskovcu održano revijalno takmičenje pilota paraglajdera\nSledeći Miloš Biković otvara festival filmske režije LIFFE\nU privrednoj komori Jablaničkog i Pčinjskog okruga danas je organizovana dodela priznanja najzaslužnijim privrednicima i …


Počela izgradnja stanova za izbeglice – Radio Televizija Novi Pazar\nDecember 7, 2018 December 7, 2018 Katarina Radovic 265 Views\nU novopazarskom naselju Blaževo počela je izgradnja stanova za 21 izbegličku porodicu u ovom gradu. Sredstva za izgradnju stanova obezbeđen je na osnovu sporazuma Razvojne banke Evrope i Republike Srbije o dodeli bespovratnih sredstava. Radove je obišao gradonačelnik Novog Pazara Nihat Biševac sa saradnicima.\nIzbeglički status u Novom Pazaru ima 21 porodica, čiji su članovi, još pre više od 20 godina izbegli iz raotm zahvaćenih prostora Bosne i Hercegovine i Hrvatske.\n“Obišli smo danas radove i videli smo da je izlivena prva ploča za zgradu gde će biti izgradjeno 20 stanova za izbegla lica. Grad Novi Pazar učestvovaće sa šest miliona dinara za parterno uredjenje, dok su sav ostali novac obezbedili Svetska banka, Republika Srbija preko Komesarijata za izbeglice” – rekao je Biševac.\nDonatorskom konferencijom još iz 2014.godine obezbeđeno je 500 miliona evra iz evropskih fondova za rešavanje statusa izbeglica do kraja 2018.godine. Ugovore su tada potpisale Srbija, BiH, Hrvatska i Crna Gora.\n← Novi Pazar ulaže u edukaciju mladih fudbalskih golmana\nAsfaltiranje ulice 8. mart →


UVOD U BIZNIS: Gde su pare - Nira Press\nPočetna » UVOD U BIZNIS: Gde su pare\nGodina 2015. verovatno će biti jedna od onih u kojima ćemo se najčešće pitati – gde su pare. Razloga za to će delom biti u tome što su u okviru reformskih mera štednje smanjene plate i penzije, pa će oko 400 miliona evra biti manje u oba oblika potrošnje – i lične i državne.\nTo smanjenje će se sigurno osetiti. Ali, osim toga, prilično je neizvesno koliko se stranih direktnih investicija u 2015. godini može očekivati. Iskustvo iz prošle dve-tri godine pokazuje da mi obično očekujemo bar jednu milijardu evra stranih investicija, a da se ti planovi baš i ne ostvaruju. Osim, ako se ne promeni metodologija obračuna, kao što je to nedavno urađeno. Tako se sada reinvestirana sredstva kompanija iz dobiti koju ostvaruju, registruju kao – nova investicija. Nova međunarodna metodologija! Gde su pare? – Tu su pare! Nisu otišle iz Srbije, ponovo su uložene – to je nova investicija.\nNe znam da li će nam mnogo pomoći ta nova metodologija, ali kad se pogleda koliko je para ušlo u Srbiju posle 2000. godine, zaista da se čovek zapita – gde su pare?\nNaime, prema podacima centralne banke, od 2000. do 2013. godine u Srbiju je ušla 21 milijarda evra stranih investicija. Na primer, nemačke kompanije su uložile 1,7 milijardi evra, a približno toliko investirale su i italijanske kompanije. Među 10 najvećih investitora su i Telenor, Gasprom, Delez, Filip Moris, Štada.\nAli, osim te 21 milijarde direktnih stranih investicija, u periodu od 2000. do 2013. godine stigle su nam i donacije u vrednosti od oko tri milijarde evra. Evropska unija je najveći donator u Srbiji jer je obezbedila bespovratna sredstva od 2,6 milijardi evra. Tim parama su pokušali da nam pomognu u svim oblastima – od vladavine prava, reforme javne uprave, društvenog razvoja do životne sredine i poljoprivrede. Od Sjedinjenih Američkih Država smo, kroz USAID dobili donacije u vrednosti od oko 720 miliona dolara kako bi se stimulisao ekonomski rast, ojačao pravosudni sistem i promovisalo dobro upravljanje u Srbiji.\nKada bi se sabrale strane direktne investicije i donacije za 13 godina, došli bismo do iznosa od 24 milijarde evra, što znači da smo prosečno godišnje imali priliv od nepune dve milijarde evra. Uz to, u prošlih trinaest, četrnaest godina, napravili smo i javni dug veći od 22 milijarde evra. Uprkos stranim investicijama i bespovratnim sredstvima, mi nismo uspeli da u Srbiji ostvarimo pristojan privredni razvoj. I opet smo u ćorsokaku, opet na početku nekih novih reformi, ograničenja, skalnih konsolidacija, opet zavisni od toga da li će nam uspeti aranžman sa Međunarodnim monetarnim fondom.\nGde su pare – pitanje je koje ćemo postavljati u naredne tri godine, dok bude trajala skalna konsolidacija, koja će početi reformskom 2015. godinom. Biće teško, naravno, ali što bi rekli u legendarnom stripu Alan Ford: „Ako kaniš pobjediti, ne smiješ izgubiti“. Inače ćemo ostati tu gde smo, prebrojavati sitniš i pitati se – na šta su otišle onolike milijarde.


Dogovoreni zajednički projekti sa Kazahstanom - Ekonomske Vesti\nHrvatski sindikati: Ne možemo čekati penziju do 67 godina\nDogovoreni zajednički projekti sa Kazahstanom\n29. avg. 2015 Luka Matić 0 Comments Almati, Burzan Bajbek, Kazahstan, Nursultan Nazarbajev, Tomislav Nikolić\nPredsednik Srbije Tomislav Nikolić izjavio je danas da je sa predsednikom Kazahstana Nursultanom Nazarbajevim dogovorio da zajednički realizuju pilot projekat u kome bi kazahstanske investicije oživele jednu fabriku u Srbiji.\nNikolić, koji boravi u poseti Kazahstanu na poziv Nazarbajeva, rekao je da je ideja da investitori iz Kazahstana ulažu u državna preduzeća u Srbiji koja su u procesu privatizacije, imaju dobar brend, ali nemaju novac da pokrenu proizvodnju, prenosi Tanjug.\nOn je za kazahstansku televiziju Habar naveo da bi fabrika koja bi trebalo da posluži kao model buduće saradnje Srbije i Kazahstana, mogla da bude otvorena polovinom sledeće godine, tokom posete kazahstanskog predsednika Srbiji.\nNikolić je rekao da je međusobna razmena Srbije i Kazahstana „neopravdano“ pala u poslednjoj godini.\nNaime, Srbija je 2013. godine iz te zemlje uvezla robe za milijardu dolara, a za šest meseci ove godine za 200 miliona dolara, kazao je Nikolić.\nOn je naveo da Srbija mnogo više uvozi iz Kazahstana nego što izvozi, i da je „očigledno da je potrebno da kazahstanski privrednici ponude svoje tržište, posebno u građevinarstvu i poljoprivredi, srpskim firmama“.\n„Ovo jeste moja prva poseta Kazahstanu, ali su odnosi bili izvanredni i pre moje posete. Nazarbajev i ja smo se sretali na različitim događajima i uvek razgovarali o tome kako da unapredimo saradnju i mislim da smo danas konkretnije razgovarali baš o tome kako da unapredimo odnose, iskoristimo dobro prijateljstvo i poverenje koje privrednici obe zemlje imaju prema rukovodstvima naših zemalja“, istakao je Nikolić.\nOn je istakao da iako Srbija ne meri svoje prijateljstvo obimom trgovinske razmene, veliko prijateljstvo može da donese mnogo veću trgovinsku razmenu.\nNikolić smatra da je Kazahstan napravio veliko čudo od drzave koja je posle raspada Sovjetskog saveza imala strahovitih teškoća i da može da posluži kao primer drugima, kao i da zajednička saradnja Srbije i Kazahstana može doneti mnogo uspeha.\nOn je preneo i da mu je Nazarbajev zahvalio na angažmanu Srbije oko ulaska Kazahstana u Svetsku trgovinsku organizaciju, kao i što će naša zemlja biti angažovana i oko toga da Kazastan bude nestalni član Saveta bezbednosti u periodu za koji konkuriše.\nNikolić se danas u okviru zvanične posete Kazahstanu sastao u Almati sa gradonačelnikom Baurzanom Bajbekom, i tom prilikom izjavio da je vrlo zadovoljan uspešnošću dvodnevne posete Republici Kazahstan, saopsteno je iz Pres sluzbe predsednika.\nOn je takođe uputio poziv privrednicima iz Almatija da pokušaju da kroz ekonomsku saradnju sustignu izvanredne bilateralne odnose.\n← Kina će odvući svet u globalnu recesiju\nNiška pivara prodata po zakonu, tužba je neosnovana →\nEvroazijska ekonomska unija raspolaže sa 20 odsto svetskih rezervi gasa\n10. jan. 2015 Luka Matić Komentari su isključeni na Evroazijska ekonomska unija raspolaže sa 20 odsto svetskih rezervi gasa\nDa li je Kina pokrenula valutni rat?\n25. avg. 2015 Andrija Matić 0\nNikolić: Razgovaraću sutra sa Putinom\n7. dec. 2014 Andrija Matić Komentari su isključeni na Nikolić: Razgovaraću sutra sa Putinom


Tag / Blizanci / Vesti online\ninformer.rs, Vestionline 1 komentar\nGlumac se raspričao o svojim blizancima, dečaku i devojčici, kojima je, kaže, na svetu najvažnija hrana. Zbog toga se divi svojoj supruzi koja ih stalno doji i jedva spava dva sata u...\nKada stupimo u emotivnu vezu, skloni smo da u njoj pokazujemo neke osobine koje možda nisu naša karakteristika. Situacija je takva da neko pokaže puno bolje lice, ali neko pokaže i pokazuje svoju...\nParazitski blizanac kao fenomen: "Pijavica" na leđima\nSvi koji su srećni da imaju brata ili sestru navode da su oni blago za čitav život. Ove veze su neraskidive, a naučnici tvrde da su kod blizanaca one potpuno neispitane i fascinantne. Neretko...\nSvi mi ponekada grešimo u ljubavi, a naši partneri su nekada spremni, a nekada manje spremni da istolerišu sve naše greške i da pored toga ostanu sa nama. Iako Astrologija nije statistika,...\nAstro histerija - ovi znaci najviše histerišu od svih!\nPevačica vodila blizance na ronjenje sa ajkulama (VIDEO)\nPevačica Maraja Keri izgleda baš ima ekscentričan stil- po svim pitanjima. Ovogodišnji Dan nezavisnosti ona je odlučila da proslavi nesvakidašnje sa svojom decom- odlučila je da ih povede na...\nPadina, selo sa najviše blizanaca na jugu Srbije\nMerošinsko selo Padina 25 kilometara udaljeno od Niša, ima 100 domaćinstava i oko 300 stanovnika, od kojih 14 blizanaca.


Cena gasa u rikvercu, spustila se za približno 10 posto\nTanjug 17. decembra 2021. 09:43\nMOSKVA – Cena gasa u Evropi iznosila je jutros na otvaranju trgovanja ispod 1.500 za 1.000 kubnih metara, što je pad od 11 posto u odnosu na četvrtak, ali je kasnije ponovo blago ojačala, izveštava agencija Tas s.\nNa trgovanju u 10:08 časova po moskovskom vremenu, cena januarskih fjučersa gasa na TTF čvorištu u Holandiji oporavila se od početnog pada, pri čemu je u odnosu na četvrtak bila za 9,65 procenata niža, krećući se oko nivoa od 1.511 dolara za 1.000 kubika, ili 128,98 evra po MWhi.\nCena gasa je na evropskom trgovanju u sredu zatvorena na oko 1.575 dolara za 1.000 kubnih metara, da bi u četvrak uzletela na preko 1.700 dolara.\nPrema podacima sa trgovinske platforme GSA, Gasprom juče nije rezervisao kapacitete za današnje isporuke preko gasovoda Jamal-Evropa. Na aukciji je bio ponuđen kapacitet od 38,39 miliona kubnih metara dnevno, ali Gasprom nije rezervisao ništa od toga, a ranije je rezervisao oko trećine predloženog obima, navodi Tas s.


Proizvodnja Fijata u Kragujevcu staje od sutra do 3. septembra | Insajder\nProizvodnja Fijata u Kragujevcu staje od sutra do 3. septembra\nRadnici kompanije Fijat Krajser automobili Srbija od sutra idu na plaćeno odsustvo i na kolektivni godišnji odmor, a prvi radni dan u fabrici će im biti tek 3. septembar.\n"Obavešteni smo zvanično od poslovodstva da od 19. avgusta radnici ponovo idu na plaćeno odsustvo, a na posao će se vratiti 3. septembra", rekao je predsednik Samostalnog sindikata Fabrike automobila u Kragujevcu Zoran Marković.\nOn dodaje da su radnici od sutra do 29. jula na plaćenom odsustvu, kada im počinje kolektivni letnji godišnji odmor koji traje do 18. avgusta. On navodi da je ta odluka Fijata u skladu i sa kolektivnim ugovorom i Zakonom o radu.\nVlada Srbije je ranije na zahtev kompanije Fijat odobrila mogućnost za dodatne dane plaćenog odsustva preko zakonskog maksimuma koji iznosi 45 dana godišnje. Na osnovu toga radnici Fijata u Kragujevcu mogu biti na plaćenom odsustvu 87 dana više, odnosno ukupno 132 dana u ovoj godini.\nPodsetimo, Ugovor o zajedničkom ulaganju između Fijata i države Srbije potpisan je 2008. godine, desetak dana pre parlamentarnih izbora 2008, kojim se predviđa otvaranje fabrike automobila u Kragujevcu. Od tada do danas, međutim, Ugovor u kojem bi se moglo videti na šta se sve konkretno Srbija obavezala, nadležni odbijaju da objave i to pod izgovorom da to ne dozvoljava druga strana.\nFabrika je svečano otvorena u Kragujevcu dvadesetak dana pred parlamentarne izbore 2012. godine. Država ima 33 odsto vlasništva u Fijatu, a firmom upravlja većinski italijanski partner.\nTe godine predstavnici vlade koju je predvodila Demokratska stranka tvrdili su da će se na jedan evro uloženih subvencija državi vratiti sedam do osam evra u naredne tri godine, a tadašnja opozicija najavljivala je objavljivanje celog Ugovora, ali i njegovu promenu.\nMeđutim, iako je promenjena vlasta, do promena u subvencionisanju italijanske firme, niti do objavljivanja celog Ugovora, nije došlo.\nUgovor potpisan na 10 godina jedan je od najčešće pominjanih, ali i osporavanih primera subvencionisanja stranih kompanija.\nNovinari Insajdera su uvidom u finansijski izveštaj utvrdili da je javno objavljeni Ugovor dopunjen i izmenjen u decembru 2009, a da država u skladu s njim i podsticajnim planom daje Fijatu različite subvencije i oslobađa ovu kompaniju od brojnih poreza.\nU finansijskom izveštaju se navodi da Fijat dobija od države Srbije subvencije za investicije, da postiže uštede na osnovu kredita odobrenog od države Srbije, da prima sredstva za obuku radnika, kroz program otkupa automobila staro za novo, na osnovu smanjenja cene energije…\nSubvencije koje je Srbija dala Fijatu bile su i tema Insajderovog istraživanja iz 2016. godine „Srbija najveći pojedinačni “strani” investitor“.


Evropa će postati meso za ruske topove | WebTribune\nHome SPEKTAR Evropa će postati meso za ruske topove\n„Nastojeći da ispune podmukle instrukcije Sjedinjenih Američkih Država ili u nadi da će dobiti dividende od trgovine oružjem, zemlje Istočne Evrope preuveličavaju opasnost od „ruske pretnje“, promovišući samim tim vojnu doktrinu SAD“ piše meksički novinar Alfredo Halife Rahme.\nBivše sovjetske republike i mnoge države Istočne Evrope namerno govore o „ruskoj pretnji“ kako bi ispunile svoje ciljeve, ne razmišljajući o posledicama takve politike, piše meksički novinar za list „Hornada“.\n– Mnoge države koje su se nekada nalazile u zapadnom delu SSSR-a preuveličavaju – bilo ispunjavajući podmukle instrukcije SAD, bilo težeći da dobiju poene pred izbore, bilo u nadi da će dobiti dividende od trgovine oružjem – nepostojeću pretnju od Rusije – smatra ovaj analitičar.\nPrema njegovom mišljenju, u stvarnosti, Moskva je samo bila prinuđena da reaguje na državni prevrat u Ukrajini koji je, kako primećuje Halife Rahme, „u velikoj meri pripremio poznati finansijski spekulant Džordž Soroš“, kao i na širenje snaga NATO-a u neposrednoj blizini svojih granica.\nAnalitičar skreće pažnju na to da su SAD jedina zemlja koja je upotrebila atomsko oružje protiv nezaštićenih gradova Hirošime i Nagasakija i, u skladu s izveštajem Centra za strateška i međunarodna istraživanja, Amerika u ovom trenutku „nastoji da vodi male nuklearne ratove posredstvom kontrolisanih nuklearnih operacija“. Zahvaljujući naporima zamenice državnog sekretara SAD Viktorije Nuland, evropski kontinent se našao na ivici nuklearne katastrofe, smatra Halife Rahme.\n– Ako se izuzmu evropski rukovodioci koji su prešli sve granice i pali u klopku vojno-industrijskog kompleksa SAD, u svetu postoje svega tri čoveka koja su sposobna da utiču na svima tako potrebnu protivtežu odnosima SAD i Rusije: papa Franja, predsednik Kine Si Điping i premijer Indije Narendra Modi – smatra novinar.\nPrema njegovom mišljenju, prostor od Crnog do Bajkalskog mora treba da bude proglašen antinuklearnom zonom. Takav status mogao bi da bude primenjen i na Poljsku, Rumuniju, Bugarsku i Moldaviju, ukoliko one ne žele da postanu topovsko meso u slučaju vojnog sukoba Rusije i SAD s primenom nuklearnog oružja, piše meksički novinar.\nNESTALA 42 TURSKA HELIKOPTERA: Sprema se novi puč protiv Erdogana


Projekat "Živi zdravo" i ove školske godine u vršačkim vrtićima\nAutor : eVršac okt 20, 2018\nSportski savez grada Vršca počeo je realizaciju projekta ,,Živi zdravo” u predškolskim ustanovama grada Vršca.\nGrad Vršac u saradnji sa Sportskim savezom i u ovoj školskoj godini organizuje besplatnu školicu sporta za sve predškolce u trajanju od 9 meseci.\nOvaj projekat će objediniti treninge, merenja i edukaciju 350 dece predškolskog uzrasta sa ciljem rešavanja deformiteta kičme, gojaznosti i poboljšanja motoričkih sposobnosti. Treninzi i edukativni programi u sklopu sportske školice ,,Živi zdravo“ obavljaće se u ustanovama u kojima deca već pohađaju predškolski program. Rukovodioci ovog programa biće profesori sporta i fizičkog vaspitanja.\nCilj projekta je da uz stručni rad animira decu i upozna ih sa sportskim aktivnostima, načinom sportskog života i postulatima zdrave ishrane. Jedan od primarnih ciljeva jeste razvoj motoričkih sposobnosti, pored učenja dece sportskom duhu i pristupanju fer- pleju. Pokrajinski zavod sa sport i medicinu sporta, pohvalio je ovaj projekat i najavio dalju saradnju sa Vršcem i u ovoj sezoni.\nPodsećamo da je u toku ove godine već uspešno realizovan prvi projekat sportskih školica u trajanju od četiri meseca. Projekat je ocenjen sa najvišom ocenom i dobio pohvalu za unapređenje psiho-fizičkog razvoja dece predškolskog uzrasta.


Rusija će proizvoditi oksfordsku vakcinu protiv korone - 17.07.2020, Sputnik Srbija\nRuska farmaceutska kompanija „R-farm“ u dogovoru sa britansko-švedskom multinacionalnom farmaceutskom i biotehnološkom kompanijom „AstraZeneka“ proizvodiće u... 17.07.2020, Sputnik Srbija\nrusija, svet, vesti, oksford\n17:40 17.07.2020 (Osveženo: 00:59 26.08.2021)\n© Sputnik / Maksim Bogodvid / Uđi u foto-galerijuVakcina protiv virusa korona\nRuska farmaceutska kompanija „R-farm“ u dogovoru sa britansko-švedskom multinacionalnom farmaceutskom i biotehnološkom kompanijom „AstraZeneka“ proizvodiće u Rusiji oksfordsku vakcinu protiv virusa korona, saopštio je predsednika upravnog odbora i osnivač „R-farma“ Aleksej Repik.\n„Ovu nameru smo ozvaničili potpisanim ugovorom u oblasti proizvodnje i isporuka vakcine, koju su razvili 'AstraZeneka' i Univerzitet u Oksfordu, koristeći tehnološke mogućnosti 'R-farma' za realizaciju projekta“, rekao je Repik za „Rusiju 24“.\nPrema njegovim rečima, „R-farm“ će biti svojevrstan centar odakle će se isporučivati vakcine u mnoge zemlje – na Bliski istok, u jugoistočnu Aziju, Evropu i zemlje ZND, dakle u 30 do 50 zemalja.\n„Naravno, Rusija nam je uvek glavni prioritet“, naglasio je Repik.\nRuska kompanija „R-farm“ specijalizovana je za razvoj, proizvodnju i komercijalizaciju visokotehnoloških lekova, laboratorijske opreme i medicinske tehnologije. Svoju delatnost obavlja na teritoriji Rusije, ali u zemljama ZND, SAD, Nemačkoj i Japanu.


Prolazna soba / Vašari u Nemačkoj: Kuvano vino i zvončići\n« Poslednja poruka od strane GoxyS poslato Decembar 05, 2017, 01:08:14 posle podne »\nInformacije i saveti za putovanje, školovanje... / Mapa najopasnijih i najbezbednijih zemalja za putovanja\n« Poslednja poruka od strane Goca poslato Novembar 20, 2017, 01:58:06 posle podne »\nInformacije i saveti za putovanje, školovanje... / Država ih zatvorila, oni nastavili da rade s druge adrese\n« Poslednja poruka od strane Admin poslato Oktobar 25, 2017, 02:56:42 posle podne »\nVizni režim Srbije i sveta prema Srbiji / Re: Građanima Zapadnog Balkana za put u EU biće potrebno prethodno odobrenje?\n« Poslednja poruka od strane Admin poslato Oktobar 21, 2017, 05:04:08 posle podne »\nVizni režim Srbije i sveta prema Srbiji / Građanima Zapadnog Balkana za put u EU biće potrebno prethodno odobrenje?\n« Poslednja poruka od strane Simon poslato Oktobar 20, 2017, 11:39:34 pre podne »\nInformacije i saveti za putovanje, školovanje... / Re: U Švedskoj fali na hiljade kvalifikovanih radnika\n« Poslednja poruka od strane Admin poslato Oktobar 15, 2017, 05:15:16 posle podne »\n« Poslednja poruka od strane Пирке Блогер poslato Oktobar 15, 2017, 09:37:33 pre podne »\nInformacije i saveti za putovanje, školovanje... / U Švedskoj fali na hiljade kvalifikovanih radnika\n« Poslednja poruka od strane Goca poslato Oktobar 14, 2017, 09:13:20 posle podne »\nInformacije i saveti za putovanje, školovanje... / Saveti da odmor protekne savršeno: Igla s koncem, koverat i stare cipele\n« Poslednja poruka od strane Simon poslato Oktobar 13, 2017, 10:41:24 pre podne »\nNi iskusni putnici ne znaju mnoge tajne savršenog putovanja, ali znaju da sitnice čine razliku da li će se kratak vikend pretvoriti u neprijatnu avanturu.\nKofer u kojem nema nepotrebnih stvari, mudro isplaniran novac, spisak mesta koje treba obići i videti nisu dovoljni da sve protekne u najboljem redu, već treba i nekoliko dobrih saveta.\n- Uvek odštampajte bording kartu i hotelsku rezervaciju. Retko ko je imao problema prilikom čekiranja, ali nikada se ne zna kada će da "padne sistem" ili šalterska radnica ne ume da pročita srpsko prezime. Najbolje je čekirati se "onlajn" i samo "ostaviti" prtljag, ali ko za to nema vremena, ne sme zaboraviti da odštampa kartu.\n- Nikada ne menjajte novac na aerodromu, jer je kursna razlika tu uvek najlošija, pa se dobija manje nego u gradu. Ukoliko je neophodan novac za transport (taksi, voz ili autobus) svaka valuta može da se dobije u srpskim bankama, pa i one najređe ukoliko se unapred najavi šalterskom radniku. Takođe, neuporedivo je jeftinije platiti karticom, koje primaju i taksisti, a na automatima može da se kupi karta za javni prevoz.\n- Korisno je poneti gumicu, hotelski paketić igala sa koncima ili zihernadlu, jer može da posluži. U ručnom prtljagu uvek treba imati čist veš, majicu ili košulju, a ovo naročito važi za one koji putuju avionom.\n- Iskusni putnici uvek naprave kopiju dokumenata i nose sa sobom u slučaju gubitka. Takođe, porodici treba dati tačne podatke gde i kako se putuje, da bi imali sve informacije u slučaju nepredviđene situacije. Pre polaska na put korisno je upisati i broj ambasade.\n- Suveniri se nikada ne kupuju na aerodromu nego u gradu. Uvek može da se "ukrade" trenutak i uđe u suvenirnicu zbog brze i kratke kupovine. Magneti sada svuda u svetu mogu da se nađu za evro ili dva, osim na aerodromu - gde su, kao po pravilu, od pet do deset evra.\n- Uvek treba imati sakriven novac, jer 20 evra u situaciji kada kasni avion dođe kao melem na ranu.\n- Na put treba nositi samo veoma udobnu obuću. To nisu uvek patike u kojima se noga znoji, već stare udobne cipele.\nVesti, informacije / Kruške podižu imunitet, snižavaju stres\n« Poslednja poruka od strane Simon poslato Oktobar 01, 2017, 09:18:17 pre podne »


M. D. 15. marta 2017. 04:00\nOtkriće „Vikiliksa” o tajnom sajber-oružju CIA otkrilo je korisnicima, a neke samo učvrstilo u uverenju, da su uređaji koje svakodnevno upotrebljavaju suštinski nebezbedni. I da čak i kada koriste sigurne aplikacije, dvostepenu verifikaciju i zaštitne programe hakeri CIA, a možda i neki drugi, mogu da preuzmu kontrolu nad kamerom i mikrofonom smartfona ili da „zavladaju” automobilima i televizorima.\nPosebno su odjeknule tvrdnje da su nebezbedne čak i hvaljene aplikacije sa neprobojnom enkripcijom poput „signala” i „telegrama”. Stručnjaci za bezbednost naglašavaju da u objavljenim dokumentima nema dokaza da je enkripcija probijena, mada je činjenica da je svaka aplikacija sigurna onoliko koliko je siguran softver i hardver na kome se ona izvršava, odnosno operativni sistem i sam uređaj.\nPomenute aplikacije koriste se za dopisivanje i razumljivo je to što korisnici žele da sadržaj prepiske ostane poverljiv. S druge strane, oni često bez mnogo razmišljanja preuzimaju druge popularne aplikacije koje su korisne i zabavne, ali često kriju maliciozni softver koji hakerima omogućava da pristupe ličnim podacima ili ukradu novac.\nVlasnici smartfona olako pritiskaju tastere „Next” i „Agree” kada aplikacije zahtevaju određene dozvole, a da pri tom ne razumeju uslove na koje su pristali. Neke aplikacije mogu da utiču na privatnost, prouzrokuju instalaciju novih aplikacija, pa čak i da potpuno legalno promene podešavanja operativnog sistema samo zato što je korisnik „pristao” na to tokom procesa instaliranja.\nJednoj Amerikanki desilo se 2015. da je za 15 dolara kupila igru u „android” prodavnici, da bi kasnije ustanovila da je neko zloupotrebio podatke sa kartice, oštetivši je za 5.000 dolara. Tužila je „Gugl” ali je tužba odbačena.\nNa zlom glasu su i popularne aplikacije sa vremenskom prognozom, ali je na prvom mestu sveprisutna baterijska lampa. Ima je u mnoštvu verzija, od kojih neke skupljaju informacije s kamere i šalju ih udaljenim serverima. Zabeleženi su slučajevi da je jedna od „flešlajt” aplikacija uključivala mikrofon, snimala razgovore u okruženju i slala snimke na server u Pekingu.\nU najvećem broju slučajeva podaci skupljeni preko ovih programa koriste se u reklamne svrhe, ali menjanjem sistemskih podešavanja otvaraju vrata za opasnije zloupotrebe.\nAmerička komisija za zaštitu potrošača tužila je pre dve godine jednu kompaniju koja je preko baterijske lampe na telefonu slala podatake o korisnicima trećoj strani bez njihove saglasnosti. Tužena firma se nagodila na sudu, pristala da promeni praksu i obriše sve do tada prikupljene podatke.\n„Mačak Tom”, igra u kojoj mačak (Talking Tom) ponavlja izgovorene reči, jedna je od omiljenih dečjih igara, ali nije se baš proslavila po čuvanju privatnosti korisnika. Naslov koji je paru iz Slovenije doneo milione oglašivačkim bazama šalje podatke o telefonu, ali i snimke glasova. Nove igre iz iste firme, sa mačkicom Anđelom i kucom Benom, malo su se popravile u tom pogledu pa šalju samo podatke o telefonu. Ipak, i dalje imaju pristup mikrofonu i kameri zbog čega je bilo medijskih izveštaja da špijuniraju mališane. Pre dve godine „Fejsbukom” je kružila lažna uzbuna da pedofili mogu da zloupotrebe aplikaciju i da je navodno maca vodila bezobrazan razgovor s jednom devojčicom. Vlasnik firme „Autfit 7” Samo Login objasnio je da u igri komunicira čet-robot i da je nemoguće da osoba preuzme razgovor.\nNa spisku „špijunskih aplikacija” neizostavne su i „Ljute ptice”, igra koja je od 2009. imala više od dve milijarde preuzimanja. Oglašivačima šalju listing poziva, ime mobilnog operatera, broj telefona… Takođe, prema otkrićima Edvarda Snoudena, američki i britanski obaveštajci koriste loš nivo zaštite podataka da prikupljaju podatke sa smartfona. Nove verzije ove igre nisu toliko invazivne, pa su dobile bolje ocene na testu bezbednosti.


VOICE: Država daje njive i pašnjake Fruške gore u zakup Galensovim partnerima - Izazov\nNovi magazin 29. jula 2020. 15:01\nNa licitaciji za državno poljoprivredno zemljište u opštini Beočin firmi „Biljni lekar“ povezanoj sa novosadskim kompanijama Promist i Galens u dugoročni zakup od dvadeset godina date su njive i pašnjaci na Fruškoj gori, piše danas Vojvođanski istraživačko-analitički centar (VOICE).\nMeđu parcelama izdatim „Biljnom lekaru“ nalazi se i pašnjak koji se naslanja na imanje vlasnice Galens investa Sanje Petrić, koja je u poslednjih nekoliko godina kupila 205 fruškogorskih parcela, od toga 122 u beočinskoj opštini, navodi VOICE u članku.\nPašnjak „Biljnog lekara“ je u velikom, ograđenom kompleksu, sastavljenom od parcela u vlasništvu Sanje Petrić, u Rakovcu, na potesu Kesten, jednom od najlepših vidikovaca Fruške gore.\nPreduzeće „Biljni lekar doo“ iz Velikog Gradišta je u brojnim poslovima zajedno sa Galensom, a njen vlasnik, Ljubodrag Adamović, u nekoliko preduzeća gazduje skupa sa Sanjom i Nebojšom Petrić, navodi VOICE.\n„Ukupno će za ove parcele Adamović državi za godinu dana dati tek 458 evra, od čega 40 odsto pripada beočinskoj opštini, što znači da će lokalna kasa dobiti 183 evra i neće se ovajditi od toga“, konstatuje VOICE.\n„Ako se izuzme beočinska opština u kojoj je pazarila najviše, čak 122 parcele, u njene ruke prešlo je 34,5 hektara Fruške gore i obronaka. Kako se može oceniti uvidom u katastarske knjige, te nepokretnosti kupovala je planski, jednu po jednu susedsku parcelu da bi napravila velika imanja na atraktivnim lokacijama“, pisao je VOICE.


Exit: Festivali nisu mesta masovnog širenja virusa\nTanjug 19. jula 2021. 16:43\nNOVI SAD – Studija urađena tokom istraživanja u Novom Sadu u vreme Exit festivala pokazala je da nijedan učesnik studije nije bio zaražen korona virusom, ali i da ni 10 dana nakon početka festivala nije došlo do značajnog pogoršanja epidemiološke situacije u Novom Sadu.\nZaključak je da Exit festival nije mesto masovnog zaražavanja virusom, što je potvrdio i direktor Doma zdravlja Novi Sad Veselin Bojat.\nCilj istraživanja je bio da proceni uticaj održavanja Exit festivala na sireje virusa, ali i stepen efikasnosti „Safe Events Serbia“ bezbednosnog protokola, koji je rigorozno primenjen na festivalu.\nPreliminarni rezultati su, dakle, potvrdili da festivali nisu mesta masovnog širenja virusa, sapštili su iz Exit festivala.\nIstraživanje je organizovalo stručno osoblje Doma zdravlja Novi Sad i udruženje Projekt Lab, pod rukovodstvom šefa istraživačkog tima epidemiološkinje doc. dr Marije Milić, koja je kazala da je to bila jedinstvena prilika da se dođe do novih naučnih saznanja o virusu.\n„Dosadašnji preliminarni rezultati ukazuju na to da nije bilo pozitivnih među učesnicima studije, a detaljnije rezultate studije očekujemo uskoro“, izjavila je Milić.\nTestiranje je obavljeno od 8. do 10. jula i samo jedna osoba je bila pozitivna i njoj je onemogućen ulazak na festival.\nTestiranje je ponovljeno nakon sedam dana od 15. do 17. jula i nijedna osoba nije bila pozitivna na Kovid-19!\nUz rigoroznu kontrolu ulaska, ovakvi rezultati istraživanja su bili očekivani, kažu organizatori.\nU Evropi je do sada sprovedeno niz istraživanja na manjim događajima i takođe su sva pokazala da uz ograničenja koncerti i festivali nisu rizična mesta za prenošenje Kovida-19.\nIstraživanje na Exitu je prvo koje urađeno na masovnom događaju na kojem je bilo više desetina hiljada ljudi, pa se očekuje da njegovi rezultati mogu biti jedan od ključnih argumenata u borbi za povratak velikih događaja širom sveta.\n„Istraživanje s Exita dokazuje da se i tokom pandemije može naći način i model po kojem se i najmasovniji događaji mogu odvijati potpuno bezbedno. Ovo istraživanje je naš doprinos borbi celokupne muzičke industrije za daleko bolji tretman u evropskim i svetskim državama nego što je to do sada bio slučaj“, kazao je osnivač i direktor Exit festivala Dušan Kovačević.\nOn je pozvao celu ivent industriju da udruži snage i izbori se za fer tretman naše scene na svetskom nivou.\nInače, mere ograničenja ulaska na Exitu su primenjivane rigorozno, izvršeno je preko 16.111 provera posetilaca sa Digitalnim zelenim sertifikatom, od kojih je čak 95 odsto njih imunizovano vakcinacijom.\nZa sve koji nisu posedovali validan Digitalni zeleni sertifikat, organizovano je besplatno testiranje. Za pet dana testirano je 18.336 osoba, a pozitivno je bilo njih 10 ili 0,05 odsto testiranih.\nPosetioci iz inostranstva su proveravani u skladu s dokumentacijom s kojom su ulazili u zemlju, što je u velikom broju slučajeva bio PCR test.


Putin u Beogradu, Vučić: Ova vlada neće uvoditi sankcije Rusiji - Vijesti.me\nPutin u Beogradu, Vučić: Ova vlada neće uvoditi sankcije Rusiji\n"Za Srbiju je sada dobra prilika da zauzme dobro mjesto na ruskom tržištu", rekao je Putin, pomenuvši i mogućnost kreditiranja srpskih poljoprivrednih preduzeća Edit\nBeta 16. oktobar 2014, 21:43 ažurirano 17. februar 2019, 06:50\nPredsjednik Rusije Vladimir Putin boravio je u posjeti Beogradu, tokom koje je razgovarao sa najvišim zvaničnicima Srbije i prisustvovao vojnoj paradi povodom 70 godina od oslobađanja Beograda u Drugom svjetskom ratu.\nRuski predsjednički avion "iljušin 96" sletio je na aerodrom "Nikola Tesla" oko 12.15.\nVeliki broj pripadnika policije je od ranog jutra bio raspoređen duž Ulice kneza Miloša gdje se nalazi zgrada Vlade Srbije, Bulevara kralja Aleksandra, kao i na Novom Beogradu.\nPutina su na aerodromu dočekali predsjednik Srbije Tomislav Nikolić, ministar unutrašnjih poslova Nebojša Stefanović i drugi zvaničnici.\nPutin i Nikolić položili vijence na spomenik Crvenoarmejcu\nNikolić i Putin položili su danas vijence na groblju Oslobodiocima Beograda u Drugom svjetskom ratu.\nNa ulasku na groblje Oslobodiocima Beograda, predsjednike je dočekala počasna garda, a nakon intoniranja himni Rusije i Srbije, ruski predsjednik se upisao u spomen knjigu na ulazu u groblje.\nNikolić i Putin zatim su kod spomenika Crvenoarmejcu, gdje je sahranjeno 1.400 jugoslovenskih i 818 ruskih vojnika, položili vijence i minutom ćutanja odali poštu stradalim vojnicima.\nOni su zatim otišli u Palatu Srbija, gdje je Putinu organizovan svečani doček.\nNa dočeku ispred Palate Srbija su bili premijer Aleksadanr Vučić, predsjednica Skupštine Maja Gojković, kao i drugi zvaničnici\nPredsjednik Srbije Tomislav Nikolić ocijenio je danas da su Srbija i Rusija oduvijek imale dobre odnose na koje situacija u svijetu nije mogla da utiče, i poručio da i sada dvije zemlje koračaju ka velikom prijateljstvu, savezništvu i bratstvu.\n"Rusija je veliki oslonac Srbiji po mnogim pitanjima, a Srbija je Rusiji dokaz da može da ima prijatelje i među malim državama koje održavaju prijateljstvo s državama a kojima ona nema pravi kontakt i razumijevanje", rekao je Nikolić za Radio-televiziju Srbije (RTS) na aerodromu "Nikola Tesla" uoči slijetanja aviona ruskog predsjednika Vladimira Putina.\nNikolić je podsjetio da Srbija sa Rusijom ima robnu razmjenu vrijedno oko 2,2 milijarde dolara i da je naša zemlja veći uvoznik nego izvoznik.\nPremijer Srbije Aleksandar Vučić zamolio je danas Putina da dozvoli bescarinski izvoz "fijata 500 L" u Rusiju.\nPutin je izjavio je da se trgovinsko-ekonomski odnosi Srbije i Rusije uspJešno razvijaju, te da će na današnjim sastancima biti puno tema za razgovor, uključujući i kvote za izvoz automobila Fijat u Rusiju.\nUkoliko dođe do dogovora o bescarinskom izvozu "fijata 500 L" u Rusiju, to će biti značajan podsticaj za kragujevačku fabriku Fijat automobili Srbija, koja je posljednjih mjeseci smanjila proizvodnju zbog pada tražnje u zapadnoj Evropi.\nTo bi opet bio veliki plus za srpski izvoz, jer je FAS ubjedljivo najvažniji izvoznik u Srbiji.\nPrijatelj Rusiji i u teškim trenucima\nPredsednik Vlade Srbije Aleksandar Vučić izjavio je danas da vlada na čijem čelu je on, "nije i neće" uvoditi sankcije Rusiji.\n"Pokazali smo da smo prijatelj Rusiji i u teškim trenucima. Ova vlada nije i neće uvoditi sankcije Rusiji, to možda može da uradi neka druga vlada", kazao je Vučich.\nPutin je rekao da će Rusija nastaviti da podržava Srbiju u vezi s pitanjem Kosova na osnovu rezolucije 1244 Savjeta bezbjednosti UN i najavio mogućnost da u naredne tri godine ruske investicije u Srbiji dostignu 10 milijardi dolara\nOn je rekao da Srbija ne odustaje od puta ka EU, dodavši da je zahvalan Rusiji što nije "pritiskala" Srbiju po tom pitanju i što je "uvijek pružala podršku suverenitetu i teritorijalnom integritetu\nPutin je danas u Beogradu poslije razgovora sa srpskim državnim vrhom izrazio političku i ekonomsku podršku Srbiji.\nNa konferenciji za novinare s premijerom Aleksandrom Vučićem, Putin je rekao da će Rusija nastaviti da podržava Srbiju u vezi s pitanjem Kosova na osnovu rezolucije 1244 Savjeta bezbjednosti UN i najavio mogućnost da u naredne tri godine ruske investicije u Srbiji dostignu 10 milijardi dolara.\nPutin: Srbija da iskoristi šansu, posebno u poljoprivredi\nKao jednu od oblasti koja ima prespektivu za dalji razvoj saradnje Putin je naveo poljoprivredu.\n"Za Srbiju je sada dobra prilika da zauzme dobro mjesto na ruskom tržištu", rekao je Putin, pomenuvši i mogućnost kreditiranja srpskih poljoprivrednih preduzeća.\nTakođe, on je ukazao na mogućnost da poljoprivredni proizvođači iz Evrope ulažu zajedno sa ruskim u Srbiji kako bi se potom ti proizvodi plasirali u Rusiju.\nKonstatovao je i da je obim trgovinske razmjene u prvoj polovini ove godine značajno porastao.\nPoslije razgovora sa zvaničnicima Srbije, Putin je rekao da Rusija ne može sama da razvija projekat gasovoda Južni tok.\n"Južni tok ne može biti realizovan jednostrano, već samo ako u tome učestvuju dvije strane. Ne možemo sami da gradimo projekat vrijedan više milijardi dolara, ako naši partneri razmišljaju da li je taj\nprojekat potreban, rekao je predsjednik Rusije na konferenciji za novinare u Palati Srbija.\nPutin je rekao da su problemi izgradnje Južnog toka povećani zbog političkih problema i da u ovom trenutku politička pitanja štete ekonomskim.\nOdvojeno sa Vučićem i Nikolićem\nPredsjednik Rusije je imao odvojene razgovore s predsjednikom i premijerom Srbije, Tomislavom Nikolićem i Aleksandrom Vučićem.\nTokom Putinove posjete Beogradu je potpisan paket od devet dokumenata u oblasti vojno-tehničke saradnje, energetike i željeznice.\nPrema najavama Kremlja, na dnevnom redu su bili međunarodni problemi, pitanja trgovinsko-ekonomske i druge saradnje sa Srbijom. Biće, takođe, razmotrena pitanja koja se tiču regionalnih odnosa i procjesa pridruživanja Srbije EU.\nU sastavu ruske delegacije su ministar energetike Aleksandar Novak, šef Gasproma Aleksej Miler, šef Federalne carinske službe Andrej Beljaninov, ministar za vanredne situacije Vladimir Pučkov i šef Federalne migracione službe Konsantin Romadanovski.\nOvo je treća Putinova posjeta Beogradu - 2001. godine posjetio je Srbiju kao predsjednik, a 2011. kao premijer. Ruski predsjednik iz Beograda putuje u Milano gdje će učestvovati na samitu Evropske unije i azijskih zemalja.\nZa Putinovu posjetu akreditacije iz više od 160 medija\nZa praćenje posjete ruskog predsjednika Beogradu i vojnu paradu u sklopu obilježavanja 70 godina od oslobođenja Beograda akreditovano je više od 900 medijskih radnika iz više od 160 medija.\nKako je rečeno agenciji Beta u protokolu, akreditovano je tačno 912 ljudi iz medija.\nSuveniri sa likom Putina i Vučića\nDva i po sata prije početka vojne parade "Korak pobjednika", na dijelu beogradskog Ušća gdje će biti izveden defile, okupilo se više hiljada građana.\nVeliki broj ljudi još pristiže na prostor iza Palate Srbija, sa zastavama Srbije i Rusije.\nNa više punktova u blizini tržnog centra "Ušće" prodaju se zastavice, bedževi sa likom Putina i Vučića.\nPoštovaoci Putina iz Novog Sada na paradu\nVlasnik bifea "Putin" u Novom Sadu Radivoje Bato Miljanić, zajedno sa Ruskom strankom u kojoj je on predsjednik Političkog savjeta, organizovao je danas odlazak dva autobusa poštovalaca Vladimira Putina na vojnu paradu u Beogradu.\nMiljanić je za agenciju Beta rekao da je Rusija uvijek bila zemlja prijateljska Srbiji, te da su ljudi oduševljeni što će Putin biti gost vojne parade.\n"Koliko vidim, narod je oduševljen i nadam se da će doček Vladimira Putina biti veličanstven", rekao je on za agenciju Beta.\nMiljanić je objasnio da je želio da Putina pozove u Novi Sad i u svoj kafe, ali to nije uradio, jer je znao da će ruski predsjednik imati mnogo obaveza u Beogradu.\n"Gospodina Putina nismo pozvali jer smo znali da ima obaveza i da ne bi imao vremena da dođe do bifea. Ako bi došao, to bi iziskivalo ogromne pripreme i to bi se moralo spremati mjesec-dva ranije", kazao je Miljanić.\nDodao je da je Ruska stranka organizovala dolazak obožavalaca Putina na vojnu paradu i iz mnogih drugih mjesta u Srbiji.


Varšava - Blic Online\n"HOMOFOBIJA JE OGOMAN PROBLEM U POLJSKOJ" Hiljade pripadnika LGBT zajednice okupilo se u Varšavi na "Paradi jednakosti"\nHiljade pripadnika LGBT populacije prošle su danas centrom Varšave na "Paradi jednakosti" tražeći okončanje diskriminacije pripadnike te zajednice u rastućoj plimi homofobije u Poljskoj.\nVeliki broj ljudi marširao je danas u Varšavi u znak protesta protiv poljske desničarske vlade u najnovijim demonstracijama nakon što je visoki sud presudio da dodatno pooštri ionako restriktivni zakon o abortusu.\nPristalice krajnje desnice sukobile su se sa policijom u blizini poljskog Nacionalnog stadiona na kraju današnjeg marša u Varšavi na Dan nezavisnosti, a koji je održan uprkos zabrani javnih skupova zbog pandemije.\nŠirom Poljske danas su održani skupovi solidarnosti sa sudijama koje, kako navode, trpe od vlade sve veće političke pritiske i zastrašivanje.\nNovoizabrani predsednik Evropskog saveta Šarl Mišel danas je boravio u poseti Varšavi radi razgovora sa poljskim premijerom Mateušom Moravijeckim.\nDesetine hiljada Poljaka učestvovalo je danas u maršu povodom Dana nezavisnosti u organizaciji nacionalističkih grupa.\nPoljska policija istražuje smrt koza koje su vlasti u Varšavi poslale na ostrvo na reci Visli kako bi obrstile grmlje i tako omogućile pticama stanište na kojem bi mogle da se gnezde.\nPoljska usvojila uravnotežen budžet za 2020. godinu\nPoljska vlada usvojila je danas plan za eliminisanje budžetskog deficita u 2020. godini, izjavio je poljski premijer Mateuš Moravjecki.\nZamenik poljskog ministra pravosuđa Lukaš Pbjebjak podneo je ostavku nakon što se u javnosti pojavilo da je putem interneta ohrabrivao kampanju mržnje prema sudijama koje su kritikovale administraciju.\nVaršava razmatra pružanje podrške misiji u Ormunskom moreuzu\nVaršava razmatra opciju da podrži misiju zaštite Ormuskog moreuza, koju predvode SAD, javio je Rojters.\nPredsednik Saveta Evrope Donald Tusk odgovara pred komisijom u rodnoj Poljskoj koja istražuje velike slučajeve utaje poreza u vreme kada je bio premijer zemlje.\nDesetine hiljada ljudi na Paradi ponosa u Varšavi\nDesetine hiljada ljudi pridružio se danas Paradi ponosa u Varšavi u trenutku kada su gej prava i dalje glavno pitanje u predizbornoj kampanji u Poljskoj, budući da vladajuća partija "Pravo i pravda" (PiS) tvrdi da podrška opozicije LGBT zajednici predstavlja pretnju po poljsku kulturu.\nSKUP U VARŠAVI Više stotina lekara izašlo na ulice prestonice Poljske: Sprečite umiranja zbog LISTI ČEKANJA\nViše stotina lekara izašlo je danas na ulice Varšave, zahtevajući veća izdvajanja za zdravstvo, skraćenje vremena čekanja na medicinske zahvate i intervencije i zaustavljanje odlaska slabo plaćenih doktora u inostranstvo.\nU Varšavi predstavljen Novi Sad - Omladinska prestonica Evrope\nOmladinska prestonica Evrope Novi Sad (OPENS) predstavila je u Varšavi mogućnosti za mlade u 2019. godini, kao i globalnu i evropsku dimenziju ove titule.


Poziv za učesnike: Akademija održivog razvoja 2.0 – UNSS\nPoziv za učesnike: Akademija održivog razvoja 2.0\nCeo poziv pogledaj ovde.\nProgram Akademije traje 4 nedelje i usmeren je na razvoj različitih znanja i veština u oblastima održivog razvoja, ljudskih prava i specifičnih tema Akademije (kvalitetno obrazovanje, rodna ravnopravnost i odgovorna potrošnja i proizvodnja).\nAkademija je aktivnost koja je bazirana na neformalnom obrazovanju, što znači da neće biti kao u školi – bez klasičnih predavanja, klupa i ocenjivanja. Nemoj da te ime zavara! Akademija se sastoji od 3 modula, koji će biti organizovani kombinovano, uživo i onlajn.\nNa Akademiju održivog razvoja mogu se prijaviti srednjoškolci sa teritorije cele Srbije.\nPrijava se vrši popunjavanjem formulara na ovom linku: https://forms.gle/tukdYHvriAvENszR6. Rok za prijavu: 02.05.2022.\nCeo poziv pročitaj ovde.\nRealizaciju Akademije održivog razvoja 2.0 finansijski podržava Ministarstvo prosvete, nauke i tehnološkog razvoja (MPNTR). Akademiju realizuje Unija srednjoškolaca Srbije (UNSS) u partnerstvu sa Učeničkim parlamentom Druge kragujevačke gimnazije i Učeničkim parlamentom Tehničke škole Vlasotince. Rad UNSS je institucionalno podržan kroz projekat “Zajedno za aktivno građansko društvo – ACT” koji sprovode Helvetas Swiss International i Građanske inicijative.


Korona virus, Britanija i premijer: Džonson odgovorio na zahtev opozicije - Neću podneti ostavku - BBC News na srpskom - Dnevni list Danas\nPočetna » BBC News na srpskom » Korona virus, Britanija i premijer: Džonson odgovorio na zahtev opozicije – Neću podneti ostavku\nBBC News na srpskom26.01.2022. 20:20\nScena • danas 09:05\nNemačka štampa: Da li je Konstrakta ipak previše nekonvencionalna za pobedu?\nObožavateljka rok benda Metalika, koja je na koncert došla u 39. nedelji trudnoće u Brazilu, porodila se tokom njihovog nastupa. Džojs Figeiro objavila je na Instagram profilu da se porodila tokom koncerta, a ubrzo su priču preneli i članovi Metalike. „Nikada nisam ni slutila da će moj dečak odlučiti da se pojavi na koncertu Metalike […]\nBBC News na srpskom • 09.05.2022. 21:00\nChris JacksonThe Queen, seen at last year’s State Opening...\nBBC Dok je ruski predsednik Vladimir Putin pred hiljadama...\nBBC News na srpskom • 09.05.2022. 20:05\nBBC/ilustracija Jakov Ponjavić Više od mesec dana posle izbora...


Rušenje Starog mosta u Mostaru 9. studenoga/novembra 1993. godine je bila šokantna vijest koja je odjeknula u svjetskoj javnosti izazvavši sablazan. Nakon 26 godina, u gradu na Neretvi to je tema koja budi bolna sjećanja, ali i ponos\nGordana Simovic | 08.11.2019\nRušenje Starog mosta u Mostaru 9. studenoga/novembra 1993. godine je bila šokantna vijest koja je odjeknula u svjetskoj javnosti izazvavši sablazan. Nakon 26 godina, u gradu na Neretvi to je tema koja budi bolna sjećanja, ali i ponos što je most jedinstvene arhitekture uz pomoć cijeloga svijeta obnovljen i postao simbol pomirenja, javlja Anadolu Agency (AA).\nRatni i prvi poslijeratni gradonačelnik Mostara Safet Oručević 9. studenoga/novembra 1993. godine pamti kao jedan od najtužnijih trenutaka u povijesti Mostara.\n- Gledali granatiranje Starog mosta -\n- Zajednička obnova -\n- Sjećanje na zločinački čin -\n- Pokazatelj da život pobjeđuje smrt -\n26. godišnjica rušenja ratni gradonačelnik mostara simbol mostara stari most u mostaru


Britanski ambasador u BiH: Sankcije su “na stolu” | Starmo\nNaslovnica BiH Britanski ambasador u BiH: Sankcije su “na stolu”\nMostar — Ne mogu da komentarišem, proces je u toku. Relevante sankcije su na stolu, ali najbolje sankcije su domaće sankcije na dan izbora i na sudovima – poručio je ambasador Velike Britanije u Bosni i Hercegovini Matthew Field.\nOn boravi u Mostaru radi učešća na konferenciji pod nazivom “Harmonizacija sudske prakse u fokusu Pravosudnog foruma za BiH” koja se održava u Mostaru.\nIz Londona se očekuju i nove poruka nakon večerašnjeg online razgovora sa Vanjom Filipović, ambasadarom Bosne i Hercegovine u Velikoj Britaniji, koji organizira BH UK Network. Tema je, kako je navedeno u najavi, aktuelna situacija u domovini – prenosi N1.


M. D. 13. decembra 2016. 13:50\nSrbija se obavezala da će do 2018. godine uštedeti oko devet odsto energije, rekao je pomoćnik ministra rudarstva i energetike Miloš Banjac i dodao da je do sada ostvarena ušteda od oko 4,4 odsto. On je dodao Srbija ide u dobrom pravcu kada je reč o energetskoj efikasnosti i da dobija pohvale od energetske zajednice.\n“Ovih dana šaljemo energetskoj zajednici treći akcioni plan u kome konstatujemo da imamo veoma dobre rezultate vezane za energetsku efikasnost”, rekao je Banjac posle potpisivanja Memoranduma o razumevanju između GIZ-a i UNDP-a.\nGovoreći o pomoći UNDP-a Srbiji, Banjac je rekao da je ta organizacija obezbedila softver koji javne objekte vezuje za sistem u kome se unošenjem podataka stiče kompletna slika o potrošnji energije u srednjim i velikim objektima.\nTo je neophodno, kaže Banjac, jer je Srbija do sada “tapkala” u mraku i nije se znalo kakva je realna potrošnja.\nSrbija među prvima dobija vakcinu protiv korone: Krizni štab otkrio s…\n“Na ovaj način ćemo imati jasnu sliku o svemu tome. S ozbirom da je obuhvat tih objekata u Srbiji veoma veliki, bilo je neophodno da se uključi još neka od donatorskih agencija, a GIZ već ima projekat koji se tiče javnih zgrada”, objasnio je Banjac.\nBanjac je ponovio da se bez jasnih podataka o potrošnji ne mogu odrediti kritična mesta u energiji, te se ne mogu sprovoditi ni odgovarajuće mere.\n“Trenutno u bazi podataka ima nekoliko hiljada zgrada, a plan je da se obuhvate sve. To može da bude 15. do 20.000 zgrada pod kontrolom”, rekao je Banjac i dodao da se sličan projekat radio i u Hrvatskoj i da je pokazao dobre rezultate.\nInače, GIZ i UNDP su danas potpisali Memorandum o razumevanju u vezi sa saradnjom u oblasti energetske efikasnosti.\nKako je navedeno prilikom potpisivanja, 97 odsto opština je pokazalo spremnost da sarađuje sa tim organizacijama po pitanju energetske efikasnosti, održano je 229 sastanaka, a 11 stručnjaka će lokalnim samoupravama pomoći da popune upitnik od 70 pitanja o toj temi.\nSvi podaci o javnim objektima koje će obe strane prikupljati biće uneti u jedinstvenu bazu Srbije.


Incident u Skupštini, Martinović nasrnuo na Obradovića: Napali me naprednjaci, nisu hteli da se čuje da Vučić sarađuje s Đukanovićem – Slobodne novine\nBeogradski glas (Beta) – Predsednik Dveri Boško Obradović izjavio je danas da su na njega i poslanika Dveri Ivana Kostića naprednjaci “nasrnuli” u sali Skupštine Srbije jer nisu želeli da građani u direktnom TV-prenosu čuju da predsednik Srbije Aleksandar “Vučić saradjuje s režimom Mila Đukanovića”.\n“Oni nisu želeli da gradjani vide poruke na kojima piše da su Vučić i Đukanović politička braća-blizanci. To ih je najviše zaboleleo i nisu hteli da vide poruku i pitanje zašto Srbija ćuti na dešavanja u Crnoj Gori i otimanje sprskih svetinja i hapšenje”, rekao je Obradović novinarima posle incidenta u skupštinskoj sali i pokazao svoj pocepan sako.\nRekao je da su on i Kostić napadnuti jer su pitali poslanike i ministra odbrane Aleksandra Vulina zašto ne sazovu sednicu s koje bi “poslali poruku podrške srpskom narodu u Crnoj Gori” i pitali ih da li podržavaju hapšenje poslanika, sveštenika i pripadnika srpskog naroda u Crnoj Gori.\nPoslanik Dveri Milan Kostić je Aleksandru Martinoviću i svim poslanicima SNS poručio da “Bog nije u sili, nego istini i pravdi”.\nOznakeBoško Obradović Naslovna-centar Naslovna-traka Skupština Srbije\nDJB: Vladajuća većina u Crnoj Gori, baš kao i u Srbiji, potpuno srušila demokratiju


In medija - Sa seoskim ženama za sve žene - izveštaj UŽ Peščanik o realizaciji projekta u prvoj polovini 2019.\nSa seoskim ženama za sve žene - izveštaj UŽ Peščanik o realizaciji projekta u prvoj polovini 2019.\n"Dugogodišnje iskustvo rada Udruženja žena Peščanik u lokalnim zajednicama, uključujuči i seoske sredine, svedoči da ženama koje žive u selima nedostaju informacije, socijalni i društveni kontakti. Žene na selu često ostaju bez zdravstvenog i penzionog osiguranja. Lokalni saobraćaj ne odgovara na njihove potrebe: autobuski su retki i / ili ne stižu do određenih delova naselja - najčešće oba. Loša ili nepostojeća ulična rasveta, ograničava kretanje i kontakte i pojačava izolovanost.\nU savetima mesnih zajednica u Rasinskom okrugu žena je ispod 10%. Slična je i u drugim delovima Srbije. Naprimer, na izborima za savete mesnih zajednica na teritoriji Leskovca, sedišta Jablaničkog okruga, 2018., od 139 mesnih zajednica, u 74 nije kandidovana nijedna žena.\nOvo su, ukratko, neka od saznanja do kojih smo došle, pripremajući se za realizaciju projekta “Sa seoskim ženama za sve žene”, za koji smo decembra 2018. godine dobile podršku UN Women, Agencije za osnaživanje žena i unapređenje rodne ravnopravnosti. Vrednost projekta je 3,5 miliona dinara, a cilj projekta je osnaživanje žena na selu uključujući i Romkinje i žene sa invaliditeom za prepoznavanje nasilja u porodici, prijavljivanje i traženje podrške u situacijama izazvanim nasiljem. Projekat realizujemo u saradnji sa NVO Oaza sigurnosti, Kragujevac, Žene za mir, Leskovac, Kaliopa, Brus, Una, Ćićevac, Ž kao žena i kao Župa, Aleksandrovac i Romani cikna, Kruševac, na teritoriji Šumadijskog, Jablaničkog i Rasinskog okruga.\nZahvaljujući projektu, povećani su broj i raznovrsnost modaliteta podrške ženama u situaciji nasilja u porodici u sva 3 okruga putem radionica, mapirane osobe od poverenja, obezbedjena zastupanja pred sudom i distribucija informacija građankama i građanima. Pokazalo se, na osnovu intervjua sa 150 žena putem upitnika i fokus grupa, kao i radionica, na kojima su učestvovale 163 žene da je nasilje prema ženama na selu, Romkinjama i ženama sa invaliditetom veoma rasprostranjeno, ali se o njemu ne govori i ne diskutuje javno. Zaključile smo i da je stepen informisanosti ovih žena o pitanju nasilja u porodici, mogućnostima zaštite i podrške i pravne pomoći i dalje veoma nizak. Čak i kada su informisane i znaju kome treba da se obrate, one se ustežu da to učine i teško ostvaruju pravo na zaštitu.\nAnaliza primene Zakona o sprečavanju nasilja u porodici u Šumadijskom, Podunavskom i Rasinskom okrugu (pogledajte OVDE), koju smo uradile nezavisno od aktivnosti na projektu o kojem govorimo, pokazuje da vlada treba da donese podzakonska akta i instrukcije za primenu zakona i poboljša uslove za rad osnovnih javnih tužilaca ukoliko želi da unapredi primenu zakona.\nPodsećamo da je od početka 2019. do kraja maja ubijeno 12 žena, da svake godine broj ubijenih žena u Srbiji bude od 25 do 30 u proseku, a da je tokom proteklih 10 život izgubilo više od 320 žena. Govor mržnje, nasilno verbalno ali i fizičko ponašanje uključujući i seksualno uznemiravanje u javnom prostoru, mizogini stavovi i predrasude prema ženama, koje se čuju gotovo na dnevnoj bazi i često dolaze od najviših zvaničnika, ali i javnih ličnosti, trebalo bi da budu sankcionisani od institucija i od javnosti.\nAktivnosti na projektu „Sa seoskim ženama za sve žene“ od početka 2019.\nTokom prvih šest meseci projekta, razgovarale smo sa 150 žena u selima Jablaničkog i Rasinskog okruga. o vrstama i učestalosti nasilja, kojem su bile izložene u svojim porodicama, da li su i ako jesu, kome prijavile nasilje i kakav su odgovor na to dobile. Organizovale smo 12 radionica za seoske, žene sa invaliditetom i Romkinje na području sva tri okruga, na kojima su učestvovale 163 žene. Učesnice su osim sa aktivistkinjama ženskih prava, na radionicima mogle da razgovaraju i sa predstavnicima policije o ulozi ove institucije i postupanju na osnovu Zakona o sprečavanju nasilja u porodici, kao i sa zdravstvenim radnicama o zdravstvenim posledicama nasilja u porodici. Prilikom realizacije radionica, mapirane su osobe od poverenja, koje će učesnicama radionica ali i drugim ženama, kojima je potrebna podrška, biti od pomoći u situaciji nasilja.\nU saradnji sa Oazom sigurnosti, realizovana je obuka za 12 predstavnika / ca pružatelja usluga u Kragujevcu za žene sa iskustvom nasilja u porodici, o diskriminaciji kojoj su izložene marginalizovane grupe žena, predrasudama sa kojima se susreću i specifičnostima kada je reč o njihovim priorotetima u kontaktu sa institucijama i servisima podrške.\nU okviru projekta „Sa seoskim ženama za sve žene“, obezbeđeno je i zastupanje žena pred sudom pro bono, u saradnji sa advokaticama iz Kragujevca i Kruševca. Takođe je štampan i informativni materijal na srpskom i romskom jeziku.\nNabrojane aktivnosti biće nastavljene i u narednom periodu do završetka projekta, decembra 2019."


Novi radovi u ulici Miloša Crnjanskog - Portal Moj Bečej - Bečejske opštine iz ugla građana!\nOd ponedeljka drugi deo ulice zatvoren za saobraćaj\nRadovi u delu ulice Miloša Crnjanskog, od ulice Gerberovih do trga Čilag (Žilinski Endre), nastavljaju se u ponedeljak 22. aprila, kako navode iz Javnog preduzeća „Komunalac“ Bečej. Zbog planiranih radova, ovaj deo ulice će biti zatvoren za saobraćaj.\nIzvođač radova je firma „Eko gradnja“ d.o.o. iz Zrenjanina, koja radove sprovodi u saradnji sa AD „Sremput“ Ruma.\nRok za završetak radova je 13. jun.\nKako da ulazimo i izlazimo iz dvorista, automobilima i gde da parkiramo automobile, Ulica nije bezbedna, pre neku noc su odneli saobracajni znak ispred obdaništa,,,


Godox V350F za Fuji / Blicevi - Fotodiskont Beograd Srbija\nNaslovna Proizvodi Blicevi i oprema Blicevi Godox V350F za Fuji\nGodox V350F je kompatni speedlight blic koji poseduje napredne funkcije kao što su high-speed sinhronizacija, integrisani 2.4 GHz radio sistem a napaja se preko punjive lithium-ion baterije koja mu omogućava do 500 okidanja pri punoj snazi. Vodeći broj je Gn36 (iso 100, 105mm) a podržava i TTL sistem merenje...\nGodox V350F je kompatni speedlight blic koji poseduje napredne funkcije kao što su high-speed sinhronizacija, integrisani 2.4 GHz radio sistem a napaja se preko punjive lithium-ion baterije koja mu omogućava do 500 okidanja pri punoj snazi. Vodeći broj je Gn36 (iso 100, 105mm) a podržava i TTL sistem merenje ekspozicije. Nagib glave (tilt) može da se podešava od -7 do 90° dok je rotacija moguća za 270°. V350F takođe podržava i stroboskop, sinhronizaciju na prvoj i drugoj zavesici kao i kratko vreme punjenja od 0.1 do 1.7s. U bežičnom sistemu rada može da radi kao master ili slave jedinica, a takođe može da radi i kao optički slave blic.


RTS :: "Dveri": Borimo se za umnu ženu i majku\nIzbori 2014 "Dveri": Borimo se za umnu ženu i majku\nutorak, 04. mar 2014, 16:06 -> 20:07\n"Dveri": Borimo se za umnu ženu i majku\nTreba pratiti stvarne sposobnosti različitih žena, podržavati ih u onome u čemu su najbolje i omogućiti im da ostvare najvažniju ulogu majke, poručuju iz Pokreta "Dveri". U Čačku je predstavljen manifest ženskog pitanja, dokument u izradi, koji izražava stavove pokreta o ulozi žena.\nU Povereništvu Pokreta "Dveri" u Čačku predstavljena su neka načela novog manifesta ženskog pitanja, dokumenta u izradi, koji oslikava stavove pokreta o ovoj važnoj temi.\nPrema rečima kandidata za narodnog poslanika na listi "Dveri" Tanje Popović, osnova za razmatranje ženskog pitanja jesu srpska srednjevekovna kultura i narodna tradicija, u kojima je stvoren arhetip žene, kao umne vladarke ostvarene na svim poljima.\n"Primer za to su kneginje i stvaraoci kulture, koje su odredile smernice kasnijeg razvoja naše istorije. "Dveri" su za svoj logo izabrale lik Bogorodice, čime smo pokazali za koje se vrednosti zalažemo, da je život od trenutka začeća najveća vrednost za nas, a porodica kao zajednica muškarca i žene rasadnik života i centar našeg delovanja", izjavila je Popovićeva.\n"Dveri" se bore za umnu ženu i majku, osnovu doma i mudrosti društvenog i javnog života, napominje Popovićeva, zbog čega smatra da su kvote i statistička utrkivanja besmislena.\nKako kaže, treba pratiti stvarne sposobnosti različitih žena, podržavati ih u onome u čemu su najbolje i omogućiti im da ostvare najvažniju ulogu majke.\nKandidat za narodnog poslanika Biljana Rubaković ističe da su mnogo veće individualne razlike medu ljudima, nego što su polne i da "Dveri" podržavaju humanu ravnopravnost polova.\n"Nemamo predrasude prema ženama, one treba da budu moralne, obrazovane i produhovljene. Ne insistiramo na formalnoj ravnopravnosti, u tome se nalazi ograničavanje, a ne sloboda. Žena ne treba da bude agresivna, izazivač i da oponaša muškarce, rešenje nije u ratu polova, nego u biološkom i duhovnom jedinstvu", kazala je Rubakovićeva.\nU "Dverima" smatraju da je osnovni zadatak žene rađanje i svijanje porodičnog gnezda, što država mora prepoznati, jer Srbi ubrzano biološki nestaju, objašnjava Ljiljana Ranković, takođe kandidat za narodnog poslanika.\n"Majka mora imati povoljne uslove za rađanje i gajenje dece, ženi ne treba više prava, nego privilegija. Treba rasteretiti majke, kako bi imale više vremena i snage za porodicu, država trudnoću ne sme posmatrati kao bolesno stanje, one se moraju stimulisati i nagraditi, a ne kažnjavati i ugrožavati", naglasila je Rankovićeva.


Upis djaka u prvi razred osnovne škole elektronskim putem | 013 info\nBeta\tPon, 30/03/2020 - 17:03\nMinistarstvo prosvete, nauke i tehnološkog razvoja saopštilo je danas da je od 1. aprila ove godine moguće iskazati interesovanje za upis dece u osnovnu školu elektronskim putem.\nKako se u saopštenju navodi, upis dece u prvi razred osnovne škole, koji tradicionalno počinje 1. aprila, počeće kasnije.\n"Umesto upisa, roditelji i drugi zakonski zastupnici će od tog datuma biti u mogućnosti da stupe u kontakt sa školom u koju žele da upišu svoje dete preko nove usluge 'Iskazivanje interesovanja za upis u osnovnu školu' na portalu eUprava, kao i telefonskim putem", navedeno je u saopšenju.\nPo definisanju datuma upisa u osnovnu školu, na portalu eUprava biće dostupna usluga zakazivanja termina za upis i testiranje, koja će omogućiti roditeljima da jednim odlaskom u školu završe sve procedure oko upisa deteta i to bez potrebe donošenja dokumenata, kao i da obave testiranje sa psihologom/pedagogom.\nŠkole će u unapredjenoj elektronskoj usluzi eUpisa po službenoj dužnosti pribaviti podatke iz matične knjige rodjenih, iz evidencije prebivališta i iz zdravstvenog informacionog sistema o obavljenom lekarskom pregledu.\nMinistarstvo je podsetilo da je prošle godine zahvaljujući elektronskoj usluzi eUpis upisano više od 60.000 djaka u prvi razred osnovne škole.


04-03-2021 17:25 Ratni izveštaji Ostalo Izdvojeno Svet Planeta Video\nFederalna služba bezbednosti Ruske Federacije sprečila je teroristički napad na energetsko postrojenje u Kalinjingradskoj oblasti.\nPrema Centru za odnose s javnošću FSB-a, tokom operacije je zadržan ruski državljanin, koji je pripremao zločin „zasnovan na mržnji prema aktuelnoj vladi“. Takođe je regrutovao stanovnike Kalinjingradske oblasti da učestvuju u terorističkim aktivnostima.\n„U mestu prebivališta privedenog pronađena je improvizovana eksplozivna naprava, uputstva za njenu proizvodnju i delovi za sintezu eksploziva, kao i materijali uvredljivog sadržaja protiv ruske izvršne i zakonodavne vlasti“, rekao je FSB.\nZašto Amerika zabranjuje svgfojim građanima da ratuju u Donbasu, saznajte OVDE.